Philippe-Emmanuel de Lorraine - Wikipedia\nPhilippe-Emmanuel de Lorraine, dug Mercœur\nPhilippe-Emmanuel de Lorraine, dug Mercœur, gouarnour Breizh adalek 1582\n4 Brezel ar Re Unanet\nPhilippe-Emmanuel de Lorraine a voe ganet e Nomeny, ur gêr eus bro Loren, d'an 9 a viz Gwengolo 1518. Mab e oa da Nicolas de Lorraine ha Jeanne de Savoie-Nemours\nDimezet e oa bet da Marie, merc'h nemeti Sebastien de Luxembourg, dug Penteür.\nAnvet e voe nepell goude da c'houarnour Breizh.\nDimezet en devoa e verc'h nemeti d'an dug Vendôme, mab bastard ar roue.\nAet e oa da Anaon e Nürnberg d'an 19 a viz C'hwevrer 1602.\nPriñs an Impalaeriezh Santel, ha Martigues\nTroc'het ha rannet ː ouzh 1 treustellet etre gul hag argant ; ouzh 2 en glazur hadet gant flourdiliz en aour e zrailhenn en gul ; ouzh 3 en argant e groaz krouget en aour, ur groazigan krouget ivez en aour ouzh pep konk ; ouzh 4, en aour e bevar peul en gul ; ouzh 5 en glazur hadet gant flourdiliz en aour e vevenn en gul ; ouzh 6 en glazur e leon ouzh kleiz en aour, krabanet, teodet ha kurunet en gul ; ouzh 7 en aour e leon en sabel krabanet ha teodet en gul ; ouzh 8 en glazur hadet gant kroaziganoù en aour ha karget gant daou vraog en aour kein-ouzh-kein. E greiz holl en aour e sourin en gul karget gant tri erezan en argant ; un drailhenn en glazur balirant. \nBrezel ar Re Unanet[kemmañ | kemmañ ar vammenn]\nKenderv e oa d'ar re de Guise.\nGoude ma oa bet drouklazhet Henri de Lorraine, dug Guise, Mercoeur a gemeras penn ar Re Unanet e Breizh. Emglev e reas gant roue Spagn. Digeriñ e reas porzh ar Blavezh dezho.\nSinañ a reas un arsav gant Herri IV e 1595, hag ar peoc'h e 1598.\nMont e reas er bloaz 1601 da vro Hungaria evit kemer penn arme Rodolf II, taget gant an Durked. Berzh en doa graet eno. Mervel a reas en ur zont en-dro, e Nürnberg, e 1602.\nLes Guerres de la Ligue en Bretagne - idbe-bzh.org\n↑ Deskrivadur bet troet diwar galleg war Wikipedia Commons. Tu ez eus da gaout ur stumm all da lenn ː palefarzhet ha trirannet , e-lec'h troc'het ha rannet. Gwelout ivez Kroaz Jeruzalem e-lec'h kroaz gant kroaziganoù krouget.\nAdtapet diwar « https://br.wikipedia.org/w/index.php?title=Philippe-Emmanuel_de_Lorraine&oldid=1869313 »\nKemmoù diwezhañ degaset d'ar bajenn-mañ d'an 30 Meu 2020, da 15:55.


Evit herzel ouzh an OGK hag al louzeier kimiek | YA! Keleier e brezhoneg - kazetenn sizhuniek enlinenn\nKeleier » Keleier Etrebroadel » Evit herzel ouzh an OGK hag al louzeier kimiek\nEvit herzel ouzh an OGK hag al louzeier kimiek\n22 / 05 / 2017 | Keleier Etrebroadel | Commentaires fermés sur Evit herzel ouzh an OGK hag al louzeier kimiek\nE miz Ebrel 2016 e oa bet aozet e Ouagadougou an emgavioù etrebroadel a-enep an OGK. Eno e oa bodet tud eus 11 bro e Afrika, Europa hag Amerika ar Su. Bet o doa ivez skoazelloù eus Azia hag Oseania. Pinvidik e oa bet an emgavioù-se gant eskemmoù liesseurt. Gwelet e oa bet ur gwir youl d’en em vodañ etre an holl vroioù, koulz evit stourm a-enep an OGK hag evit sevel raktresoù disheñvel. En o zouesk redi al labour-douar ekologel hag emrenerezh ar pobloù war ar boued a oa deuet splann war wel. Ha dres en degouezh-se e oa bet termenet Talbenn Afrika evit emrenerezh ar pobloù war o boued.\nAn Emgavioù Etrebroadel evit herzel ouzh an OGK 2016 e Ouagadougou a oa unan eus an oberezhioù a stourm a-enep da vMonsanto a oa staliet er vro dija gant e industrielezh kotoñs BT. He soñj e oa degas trevadoù all evel ar maiz. En deiz a hiziv, goude m’eo bet lakaet harz da drevadoù ar c’hotoñs, zo reoù all evel ar maiz hag an niebe OGK, prest da vont er-maez eus arnodvaoù bras. Kevredigezh keodedel Burkinabiz he doa diskouezet e oa posupl herzel ouzh aloubidigezh an OGK en Afrika.\nDiwar se e oa bet liammet ar stourm a-enep diktat embregerezhioù liesbroadel an agrokimiezh gant al lusk a oa bet e Den Haag (en Izelvroioù) d’ar 14, 15 ha 16 a viz Here 2016 e-lec’h ma voe roet bod war un dro d’al Lez-varn Etrebroadel Monsanto ha da vBodadeg ar Pobloù. Kreskiñ ha kreñvaat en deus graet al lusk-se en Europa a-bezh ha darvoudoù all a zo bet a-raok hag a vezo war-lerc’h emvodoù 2017 evel “Devezh Etrebroadel ar Stourm evit al Labour-douar” a vez dalc’het bep bloaz d’ar 17/4, aozet ma vez gant Emsav etrebroadel al labour-douar, “La Via Campesina”. Eus an 19 betek an 22 a viz Ebrel ez eus bet ivez Gouel “Olympic Seed” aozet gant Peliti Alternative Community e Bro C’hres.\nHa neuze d’an 28, 29 ha 30/4/17, o deus kavet dileuridi an eil Emvodoù Etrebroadel o tont eus 28 bro eus pemp rann an Douar bod en Oriant, evit herzel ouzh an OGK .\nDiskleriet o deus “Hon hadoù, hor gouiziegezhoù hag hor barregezhioù a zo hon hêrezh, hor sevenadur hag hol lorc’h. N’int ket marc’hadourezh, ha ni hepken a ziviz gant piv e eskemmomp anezho. Nac’hañ a reomp e vefent laeret gant an industrielezh evit ma vefe kemmet ganti o genoù, evit ma teufe-hi da vezañ perc’henn warno hag evit ma tistrujfe, en eil bro war-lerc’h eben, an holl hadoù ha gouennoù loened lec’hel. An industrielezh ne c’hello ket touellañ pelloc’h ar pobloù o klask treuzwiskañ hec’h OGK nevez (OGK kuzh) dindan stumm hadoù hengounel. Divizet hon eus lakaat e pleustr hor gwirioù reizh da zerc’hel bev, da dennañ gounid diwarno, da eskemm ha da werzhañ hon hadoù peizant ha da gemer perzh er c’hendivizoù a-zivout o amzer da zont, ha kement-se pa vefe ar gwirioù-se hervez al lezenn pe er-maez anezhi. »\nOuzhpennet o deus c’hoazh e felle dezho derc’hel bev pe sevel e kement korn a zo, tiez pe grignoloù meret gant o c’humuniezhoù evit lakaat enno hadoù lec’hel, en em aozañ evit kadarnaat ha skignañ gouiziegezhoù ha barregezhioù peizant ha treuzkas anezho er skolioù betek er skolioù-meur, da labourat evit ma vo degemeret gant ensavadurioù all ar savboent Lez-varn Etrebroadel Den Haag diwar-benn torfedoù Monsanto ha lakaat anezhañ er pleustr evit ar re all a zo o tic’hastiñ diazezoù ar vuhez war an douar rak kroget eo lazhadeg meur an endro.\nBep bloaz e vez lakaet yec’hed milionoù a dud en arvar abalamour d’an OGK ha d’al louzeier kimiek, gant skoazell ar bolitikourien hag an industrielezhioù. N’int ket evit gouzañv ken ne vije ket tamallet kement-se outo.\nHervezo zo un diouer a enklaskoù diazez ha dizalc’h a-zivout efedoù an OGK hag al louzeier kimiek war yec’hed an dud.\n“Kinnig ul labour-douar ekologel n’eo ket hepken kinnig ur mod da broduiñ, met ur mod-bevañ diazezet war produiñ madoù hep sikour ar gimiezh kenaozet pe an OGK koulz er plant hag el loened, war ar boued hag emrenerezh ar pobloù war ar boued ret evit o bevañs, war aozadur emren ar sistemoù lec’hel evit produiñ ha dasparzh ar boued, emrenerezh ar beizanted ha ment an tiegezhioù, an evezh pe an doujañs ouzh temz an douaroù.” emezo a-raok ouzhpennañ “Sikour a rafe da herzel ouzh ar cheñchamantoù hin a vevomp. Hon doare da vevañ, da soñjal ,a zegas levezon war buhez ar gevredigezh. An den a zo perzh eus liesseurted ar bevoniezh hag an ekosistemoù ha bez’ e rank doujañ ouzh o c’hempouez. Evit ma kreskfe talvoudegezh al labour-douar ekologel emaomp o vont da labourat gant an dilennidi lec’hel evit herzel ouzh an douaraouañ, evit derc’hel ar brasañ ec’honder a zouar-labour a c’heller kaout hep louzeier kimiek pe greantel pe c’hoazh artifisiel. Labourat a raimp evit deskiñ d’ar re yaouank ha da aesaat dezho o hent war-zu ar vicher a beizant, evit m’o defe ar sitoianed fiziañs en o gouiziegezhioù hag o barregezhioù ha talvoudekaat a raimp ivez perzh ar merc’hed.\nSklaer eo an traoù evito. An douar-labour a zo aze evit magañ ar pobloù ha n’eo ket evit pinvidikaat ar bankoù, na gounit arc’hant war marc’hadoù ar c’harbon ha ne dle ket bezañ rastellet evit se.\n“N’hellomp ket mui chom aze da selled hep ober seurt. Tud nann-feuls ez eus ac’hanomp met n’omp ket doñv. Sed aze perak, mennet ma ‘z omp da stourm ha da herzel ouzh lazhadeg veur hon endro, e krouomp hiriv an Talbenn Etrebroadel evit Herzel ouzh an OGK hag al louzeier kimiek. Diazezoù an Talbenn-se a zo savet, amañ e Breizh. En em ouestlañ a raimp da ziorren anezhañ a-seurt ma vo tu da enebiñ ouzh ar firmoù a zo o fal bezañ mistri war boued ar pobloù er bed a-bezh.”\nD’an 20 a viz Mae 2017 e vo aozet c’hoazh ur gerzhadeg e kêrioù bras eus pemp rann an Douar. Kerzhout a raio merc’hed, paotred ha bugale, a-enep Monsanto, Bayer… E Breizh e kerzho ar Vretoned en Oriant, adal 10 eur e Kae Bro-Indez.\n(gant sikour https://rir-ogm.info/


Journal de Renaud Camus, dimanche 19 octobre 2014\ncréée le lundi 20 octobre 2014, 12 h 31Dimanche 19 octobre 2014, minuit vingt. Nous avons vu ou revu, cette semaine, L’Amour l’après-midi, de Rohmer, où tout m’a paru très ~~~~~, ~~~ ~~~ ~~~~~ La ~~~~~ ~~~~ Anges, ~~~ ~~~~~~~~ ~~~~~, ~~~ ~~~~~ ~~’~~ semblé très joli — ~~~~, ~~~~ tout, ~~’~~~~~~~~, ~~~~ ~~~ ~~~~~~~~~ ~~~ ~~~~~~~ ~~~~~~~, ~~~~~ ~~~ ~~~~~ ; ~~~~~ ~~~~~~~~~ ~~~ ~~~~~~~, ~~~ ~~~~~~~~~~ ~~~ ~~~~~~ ~~~~~~ ~~~~~~~, ~~~~~ ~~~~ ~~~~ escalier, ses meubles ~~~~~~~~ ~~~ ~~~~~~~~ ~~~ ~~~ ~~~~~~ ~~~ ~~~~~ blanche.\nLa ~~~~~~~~~~~ ~~~~~~-~~~~~ ~~ ~~~ ~~~~~~~~~, ~~~~ ~~~~~~~ ~~~~~~~~~-~~~~ ~~~~~ ~~~ ~~~~~~~, ~~~~ ~~~~~~~ ~~~~~~~~~ ~~~~~ ~~~ ~~~~~ ? ~~~ bien procède-t-elle de ~~’~~~~ ~~~ ~~~~~~~~~~~~, ~~~ ~~’~~~~~~~~~~~ ~~~~~~ ~~~ ~~~~~~~~ (~~~~~~~) ~~~ ~~~ ~~~~~ ~~~ ~~~~~~ (~~~~~), ~~~~~~ ~~~~~~ ~~~ ~~~ ~~~~~ ~~’~~~~~ (~~~~ ~~~~~~~~~ ~~’~~~~~ ~~~~~ ~~~~, d’habitude) ?\nJe crois qu’il est ~~~~~~~~~~ ~~~~~ ~~~~~~~~~ ~~ La ~~~~~ ~~~~ Anges, ~~~~~ Passage. ~~~ ~~~~~~~ ~~’~~~~~~~ ~~~~~ ~~~~~~~~~ ~~~~ ~~’~~~~~~ ~~~~ ~~~~~~~ ~~~~~, ~~~ ~~~~~~ ~~~~~~ (~~~~~~~ ~~~~~), ~~ ~~’~~~~~~~~ du jeu se ~~~~~~ Caron (~~~~~ ~~~~~~), ~~~~ ~~~ ~~~~~~~~~~~ ~~~ ~~~~~~~ ~~~~~~~ ~~~~~~~ ~~~~~~~~~~~~ ~~ ~~~ ~~~~~ ~~~~~~~~~ ~~~ ~~~ ~~~~~, ~~~ ~~~~ ~~~~~ ~~~~ ~~’~~~~~~~~~ ~~~~ ~~~~~~~ orphique.\nUne chose laide parmi ~~~~~ ~~~ ~~~~~~ ~~~~~~~, ~~~~~~ ~~~ ~~~~~, ~~~~~ ~~~~, ~~~~~ ~~~ ~~~~~, ~~~~~~ ~~ ~~’~~~~~~~, ~~~~~ ~~~~~~ ~~~~~ ~~~~~~~~~~~ Baie ~~~~ Anges : ~~~ ~~~~~~~~~~ ~~~ ~~~ ~~~~~~~~~~, et de la ~~~~~~, ~~~~~~~~ ~~~~~~ ~~~~ ~~~~~~ ~~~ “~~~~~~~” (~~~~~~~ ~~~~~~~) — ~~~~~~ ~~~~ ~~~ ~~~ ~~~~~~ ~~ ~~’~~~~~~~ ~~~~~~~~~~~~~~, ~~~~~~ ~~~ ~~~~ ~~~~~~ ~~~~~~~~~ ~~~ ~~~ ~~~~~~~~~ ~~~~~~~~ ont été faits. ~~~, ~~~, ~~~ ~~~~~~ : ~~~~ ~~~~~~~ ~~~~~ ~~~~~ ~~’~~~~~~~~~ ~~~~~~~~~ ~~~~~~ ~~~~~~, ~~~~~~~~’~~~~, ~~~~ ~~~~ ~~~~~~ ~~~~~~~~~ ~~~~~ ~~~~~~~~~~~ (~~~ ~~~~~~~ ~~~ ~~~~~ ~~~ ~~~~ ~~~~~~~). ~~~~~ en les seules ~~~~ ~~~~~~~ ~~~~ ~~~~~~~~~ ~~~~ ~~~~~ ~~~~~~, ~~~ ~~~~~~~~~~~~~~~~ ~~~ ~~~ ~~~~~~~~ ~~~~ ~~~~~~~~ ; ~~~ ~~~~~ ~~~~~ ~~~, ~~~~~, ~~~ ~~~~~~ ~~~~~~ ~~~~ ~~~~~ ~~~~ ~~~~~~~ ~~~~~ les superbes casinos ~~~ ~~~~~ ~~~ ~~~ ~~~~~~-~~~~~~ (~~~ ~~~ ~~~~~~~~~ ~~~~~~~~ ~~~~~ Marienbad !) ~~’~~~~~~~~ ~~~~~~~~~~~~ ~~~ ~~~~~~~~~~ ~~~~ ~~~~~~~ ~~~’~~~ ~~ ~~~~~~-~~~~~~ ~~ ~~~~~~~~~ ~~~ ~~’~~~~~~~~~~ — ~~~ comme si de rien n’était ~~~~~~~~~ ~~~ ~~~ ~~~~~~~~~~ ~~~~~~~~~~, ~~~ ~~~~~~.\nvoir l’entrée du dimanche 19 octobre 2014 et ses 8 images dans Le Jour ni l’Heure


Currywurst (silzigenn gant curry) a zo ur meuz fonnus arouezus eus Alamagn, ha dreist-holl eus Berlin. Daou seurt silzig a c'haller lakaat ennañ : Brühwurst pe Bratwurst. Servijet e vez gant ketchup, curry, fritez hag un tamm bara bihan, anvet Brötchen en alamaneg. An dud a zebr anezhañ da greisteiz pe da noz, war o sav peurliesañ.\nWar a ouezer eo bet krouet goude an Eil Brezel Bed gant Herta Heuwer (30 a viz Even 1913 e Königsberg - 3 a viz Gouere 1999 e Berlin) : e-keit ma oa o c'hortoz pratikoù en he stal silzig e Charlottenburg, d'ar 4 a viz Gwengolo 1949, e krogas da veskañ a bep seurt traoù, betek ma kroufe ar c'hurrywurst. Hervez lod all e vefe bet krouet dre zegouezh gant perc'henn ur stal silzig en Essen, pa laoskas curry da gouezhañ en ur podad ketchup. En e romant anvet Die Entdeckung der Currywurst (Dizoloadenn ar c'hurrywurst) e lavar ar skrivagner Uwe Timm e vefe bet ijinet e 1947 e Hamburg gant un dudenn krouet gantañ hag anvet Lena Brücker.\nKonnopke’s Imbiss e Schönhauser Allee\nHervez ur bern tud e kaver currywurst gwellañ Berlin e stal Konnopke’s Imbiss e Schönhauser Allee, hag alies e ranker gortoz pell a-raok bezañ servijet.\nLec'hienn Mirdi ar c'hurrywurst e Berlin\nAdtapet diwar « https://br.wikipedia.org/w/index.php?title=Currywurst&oldid=1794331 »\nKemmoù diwezhañ degaset d'ar bajenn-mañ d'an 13 Mae 2018, da 21:59.


Pajenn:Marigo - Buez ar Saent.djvu/369 - Wikimammenn\nPajenn:Marigo - Buez ar Saent.djvu/369\npe dr’en abec marteze m’e devoa cals a vugale ha neubeud a vadou. Quemense a reas dezan mont da gaout unan eus e guerent, pehini a oa un den santel, ha pehini en recevas gant carantez. Beva a rezont assambles meur a vloaz ec’his daou religius. O solitud a oa pell dious an ilis ; mæs evit-se ne vanquint morse da ofiç ebet. Nac ar glao, nac an ærc’h, nac an incommoditeou-all eus an amser ne voant quet evit o arreti ; hac e tremenent ar rest an deiz an oræsoun pe o lenn levriou santel.\nAr Roue a reas ive sevel ilis Sant Vincant, hanvet\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/369&oldid=134486 »


An National Security Act of 1947 a voe un adaozadur veur weus nerzhioù lu ha spiañ ar Stadoù-Unanet Amerika goude an Eil Brezel-bed. Darn aktaoù al lezenn a voe lakaet da dalvezout adalek an 18 a viz Gwengolo 1947, an devezh goude ma voe lakaet e post James Forrestal evel kentañ sekretour an difenn gant Sened ar vro.\nAn akta a gendeuzas an Departamant ar Brezel (adanvet Department of the Army) ha Departamant ar Morlu en National Military Establishment (NME), renet gant Sekretour an Difenn.\nKrouet e oa ivez Departamant an nijlu hag an United States Air Force. Rannet e oa neuze nerzhioù nij an Army Air Forces diouzh re an nijlu. Gwarezet e voe Korfad ar US Marine Corps evel ur skourr emren met suj da Departamant an Navy.\nOuzhpenn da adaozadur an nerzhioù milourel, an National Security Act of 1947, a grou an United States National Security Council hag ar Central Intelligence Agency (CIA), ar c'hentañ ajañs spiañ stadunanat nann vilourel hag enaouet en ur mare a peoc'h.\nTitl al lezenn[kemmañ | kemmañ ar vammenn]\nAn National Security Act of 1947 a zo stumm berraet titl al lezenn. an titl gwirion a zo:\n"An Act to promote the national security by providing for a Secretary of Defense; for a National Military Establishment; for a Department of the Army, a Department of the Navy, a Department of the Air Force; and for the coordination of the activities of the National Military Establishment with other departments and agencies of the Government concerned with the national security."\nAr Prezidant Truman o sinañ kemmadenn an National Security Act eus 1949 en Oval Office.\nSiell an National Military Establishment (1947–1949), hag a voe adanvet diwezatoc'h Department of Defense.\nAr Prezidant Truman end evoa sinet an National Security Act of 1947 er c'harr-nij VC-54C dezougen prezidantel, ar c'hentaén karr-nij da vezañ implijet evel Air Force One.\nTestenn al lezenn war an United States Senate Select Committee on Intelligence\nAdtapet diwar « https://br.wikipedia.org/w/index.php?title=National_Security_Act_of_1947&oldid=1871394 »


Ar Barrad-Amzer - Wikipedia\nAr Barrad-Amzer (La Tempesta)\nGiorgione, circa 1507\n83 × 73 cm\nAr Barrad-Amzer, pe La Tempesta en italianeg, zo un eoullivadur gant al livour veneziat Giorgio Da Castelfranco, lesanvet Giorgione (~1477-1510) etre 1506 ha 1508. Er Gallerie dell'Accademia e Venezia, en Italia, emañ war ziskouez.\nUrzhiet e oa bet an oberenn gant an noblañs veneziat Gabriele Vendramin (1484-1552).\nLavaret e vez ez eo La Tempesta un iskis a oberenn. . Bezet pe vezet, ur c'hemm bras en istor an arzoù eo taolenn Giorgione.\nEn tu kleiz en diaraog ez eus ur gwaz o vale, ur vazh hir gantañ, o sellout en tu dehoù ma 'z eus ur vaouez hanter noazh, en he c'hoazez war un takad geot hag o reiñ bronn d'ur babig. En o c'hichen, en diadreñv, ez eus dismantroù un tamm savadur hag a weler mogerioù sonn ha kolonennoù torr anezhañ. A-drek an dismantroù, etre gwez uhel, ur stêrig o tremen dindan ur pont. En tu all d'ar pont, e-kreiz an daolenn, e weler ur gêr sklêrijennet gant an heol, hag ur barrad arnev er pellder.\nDre skinskeudennerezh ez eus bet diskouezet ur vaouez en noazh azezet war ribl ar stêrig, el lec'h m'emañ ar gwaz bremañ.\nGwer teñval pe deñvaloc'h eo liv pennañ an oberenn, en oabl zoken, a-zargemm ouzh gwenn sklaer pe sklaeroc'h dilhad an dud, ar vein ha savadurioù kêr.\nEn enep ouzh an doare boas, ne reas ket Giorgione e daolenn dre livañ ur raktresadenn : dre livañ war-eeun er greas, pa glaske bepred sevel e skeudennomù dre ar gouloù ha n'eo ket dre ar stummoù.\nDisplegadur[kemmañ | kemmañ ar vammenn]\n« Ur gweledva bihan... gant ur gorventenn, ur Jitanez hag ur soudard » eo an deskrivadur a lenner en ur renabl bet graet e 1530. Souezhus eo kement-se, pa ziskouez ne ouie ket ar renabler petra e oa dodenn wirion an daolenn, nebeutoc'h eget 25 bloaz goude ma voe livet.\nN'eus tamm displegadur ebet na barn diazezet sklaer diwar-benn an oberenn. Darn a lavar ez eo un Tec'h da Egipt, reoù all eo un daolenn hag a denn da vojennoù Hellaz kozh, marteze diwar-benn Paris hag an nimfenn Œnone. Hervez un arzvarnour italian, Salvatore Settis e anv, eo ret gwelout ar Baradoz er gêr didud ; Adam hag Eva e vije an daou zen neuze, gant o mab Kain. \nHiziv e weler enni un oberenn hag a voe savet evit fromañ an dud, dre arverañ arouezioù an Azginivelezh da-heul barzhed Henc'hres ha Henroma. Hervez kement-se e c'hellje an dismantroù aroueziañ nerzh ha padelezh an ene, tra ma vije ar vagerez adammeg an drugarez — un asked likaet eus ar Werc'hez-Mamm. Petra bennak ma 'z eo bragoù ar gwaz re ul Landsknecht, ur goprsoudard alaman, ur vazh an hini zo gantañ, ur goaf n'eo ket : ha arouez ar peoc'h e vije ? Mard eo, keloù brezel zo degaset gant ar barrad arnev zo a-drek arvest peoc'hus an dalenn gentañ.\nMar keñverier La Tempesta gant ar 6 taolenn gant Giorgione hag a zeu deuet betek ennomp a-dra-sur e c'heller kompren an daolenn evel un enor rentet d'an Natur dre aroueziañ hec'h oberennoù : he galloud (ar barrad arnev), nerzh ar vammelezh, kened gweledvaoù an Douar, dreistijin krouer Mab-den (ar gêr) — hep lezel a-gostez avat he galloud distrujañ dre red an amzer (ar stêr, an dismantroù).\nLavaret ez eus bet e oa bet levezonet Édouard Manet gant La Tempesta evit sevel e daolenn Merenn war al Leton.\nGant an daolenn eo bet awenet ar skrivagner spagnol Juan Manuel de Prada pa skrivas e romant La tempestad Premio Planeta e 1997.\n↑ (en) BÜTTNER, Nils : Landscape Painting: A History, Abbeville Press Publishers, New York, 2006 pp.74-77 (ISBN 978-0-78920-902-3) — (fr) L'art des paysages, Citadelles & Mazenod, Paris, 2007 (ISBN 978-2-85088-229-6)\n↑ (fr) PIPER, David : Voir et Comprendre La Peinture, Bookking International, 2000 (ISBN 978-2-87714-186-4)\n↑ (fr) SETTIS, Salvatore : L'invention d'un tableau — « La Tempête » de Giorgione, Les Éditions de Minuit, 1987 (ISBN 978-2-70731-132-0)\n↑ (en) REWALD, John : The History of Impressionism, The Museum of Modern Art, (1946, 1955, 1961) 1973 p. 85 (ISBN 978-0-87070-369-0)\nAdtapet diwar « https://br.wikipedia.org/w/index.php?title=Ar_Barrad-Amzer&oldid=1804307 »\nLivadurioù ar Gallerie dell'Accademia\nKemmoù diwezhañ degaset d'ar bajenn-mañ d'an 30 Eos 2018, da 12:40.


Kartenn eus inizi Estonia (Saaremaa ha Hiiumaa)\nSaaremaa (svedeg hag alamaneg Ösel, latin Osilia) eo an enezenn vrasañ (2673 km²) en Estonia. Er Mor Baltel emañ, er c’hreisteiz da enez Hiiumaa hag e genoù pleg-mor Riga. Kuressaare eo kêr-benn Saaremaa, ha war-dro 40 000 den a zo o chom war an enezenn en em led war 2 714 km².\nStag eo Saaremaa ouzh un enezenn vihanoc’h, er reter dezhi, Muhu, war-bouez ur chaoser hag un hent. Ul linenn bigi-treizh a zo etre Muhu hag an douar-bras. Anv a zo ivez da sevel ur pont pe un tunnel a stagfe Saaremaa ouzh an douar-bras.


Eliezer Ben Yehouda - Wikipedia\nEliezer Ben Yehouda (hebraeg: אליעזר בן־יהודה; distaget [eli'ʕezeʁ ben jehu'da]; 7 Genver 1858 – 16 Kerzu 1922) a oa ur Yuzev a orin Lituanian, adsaver an hebraeg modern hag un embanner kelaouennoù. Bez' e voe sturier diazez azginivelezh ar yezh hebraek er bed modern.\nDa dri bloaz e oa staget da zeskiñ hebraeg hag an Torah, evel ma oa ar c'hiz e reter Europa. Da zaouzek vloaz en devoa lennet bommoù eus an Torah, Mishna, hag an Talmud. E vamm hag e eontr o devoa c'hoantaet ma'z afe da rabbi ha kaset e voe neuze d'ur yeshiva. Eno e kejas gant mennozhiou ar Sklerijennoù, gant ul lodenn skridou lik. Galleg, rusianeg hag alamaneg a zeskas hag kaset e voe da Dürnaburg (eil ker vrasañ Estonia) evit donat e zeskadurezh. O lenn aketus ar gazetenn Hashahar e voe levezonet kalz gant an emsav sionour hag ar raktres da adsevel an hebraeg bev e bro Israel, lec'h bodañ holl yuzevien ar bed. Studiañ a reas istor ha politikerezh ar reter kreiz, er Sorbonne e Pariz. Ober anaoudegezh a reas gant ur yuzev all, hag e rejont an dibab d'ober gant an hebraeg evit kaozeal eus ar vuhez pemdeziek. Ur perzh a-bouez e voe warnañ. E 1881 ec'h eas Ben Yehouda da Balestina.\nD'ar mare-se e oa renet Palestina gant an Impalaeriezh Otoman. Ober a reas e annez e Jeruzalem. E vennozh a oa adsevel hag adstaliañ ur vro bet kouezhet abaoe keid-all en he foull, ha troc'hañ gant ar boaz milvedel da vevañ atav en harlu e-mesk ar broadoù all. Kavout a reas ul labour kelenner en ur skol dalc'het gant an "Alliance Israelite Universelle". Ur yezh arnevez a oa da c'hoveliañ, evit distroadañ ar yidisheg, ur doare alamaneg mesket gant gerioù hebraeg.\nEvit kas ar raktres da benn, hag evit respont d'ar mankoù geriaoueg e pouezas Ben-Yehuda war kuzul ar yezh Hebraek evit ma vefe "goveliet nevezc'herioù oc'h heuliañ hag o toujañ d'ar reolennoù yezhadur ha yezhoniezh hag heñvel ouzh ar gwriziou semitek, arameek ha dreist-holl ar re arabek".\nBen Yehuda a voe dimezet div wech, da ziv c'hoar. E gentañ gwreg, Devora ganet Jonas, a varvas e 1891 gant an dorzhellegezh, o tileuskel anezhañ gant pemp bugel bihan. He het diwezhañ a oa e timezfe Eliezer gant he c'hoar yaouankañ, Paula Beila. Nebeut war-lerc'h marv e wreg Devora, tri deus e vugale a varvas da-heul gant an difteriezh e-korf dek devezh. 6 miz war-lerc'h e addimezas gant Paula, a dapas an anv hebraek Hemda. Hemda Ben Yehuda a zeuas da vezañ ur gazetennerez arbennig hag ur skrivagnerez dibar. Kendec'hel a reas gant labour aketus Elizer, goude e varv, da gas da benn al labour pinvidikaat ar geriaoueg. Kestal ha daspugn ac'hant a reas evit ar stourm hag ivez kehentiñ ar c'huzuliou studierien e Palestina hag en estrenvro.\nDesevel a reas e vab penn-da-benn en hebraeg, hag e anvas : Ben Zion Ben Yehuda. Un dibab anv lorc'hus hag a dalvez "mab Zion". A-enep edo e vije mesket e vab gant yezhoù all, huchal a reas zoken ur wech war e wreg p'he doa kanet ul luskellerez dezhañ e rusianeg.\nUn daouvil bennak eus ar geriou a voe savet gantañ n'emaint ket e-barzh geriaoueg an hebraegerien bremañ. Daoust da se ez eus kalz deus ar c'heriaoueg arveret bremañ a zo bet ijinet gantañ.\nEvit al liammou yezhel graet gantañ war ar gwriziou heñvel etre an hebraeg hag an arabeg e vefe faziet Ben-Yehuda.\nE Kerzu 1922 e varvas Ben-Yehuda gant an dorzhellegezh a c'houzañvas a-hed e vuhez ganti. Douaret e voe war Menez an Olivez e Jeruzalem, gant 30 000 a gañvourien. Treuzfurmet e voe e di en ur mirdi, hag en ul lec'h prezegennou. Adtapet e voe an ti gant un aozadur alaman evit diorren ar peoc'h : Action Reconciliation Service for Peace (ARSP). Aozet e vez stalioù-labour, kendiviziou, hag kenteliou Oulpan e kembraeg.\n↑ Joshua Blau, The Renaissance of Modern Hebrew and Modern Standard Arabic, 1981, p. 33\nAdtapet diwar « https://br.wikipedia.org/w/index.php?title=Eliezer_Ben_Yehouda&oldid=1978545 »\nKemmoù diwezhañ degaset d'ar bajenn-mañ d'an 6 Meu 2022, da 12:04.


Pajenn:Juluen - An Ankelc her.djvu/10 - Wikimammenn\nPajenn:Juluen - An Ankelc her.djvu/10\nMe ’ouie awalc’h ! Ha piou ’ta eo ar gilhenn ’neus c’hoariet an dro vil-man d’in ?… Mar gallan me tapout anean, sakerbie, me ziskoueo abred d’ean e pelec’h e koll ar c’hein e hano !\nMil bennoz Doue d’ac’h, Bobaleon !… Rak ho ti a blij d’in kenan. Ha mar be bolante Doue, panegwir e fell d’ac’h feurmi an ti-man, me ’gred e c’hallfomp marteze, ober marc’hajou, hon daou.\nTrugare d’ac’h, Luch ar Bitouz… Eur pennad ’ zo, n’am eus peuc’h ebet digant ma mestr, abalamour d’an ti-man. Hag e tigas d’in lizer war lizer, diou, ter gwech ar zun, vit goulen diganin hag-en ve feurmet… Breman da vihanan, am mo ar blijadur da skrivan d’ean, penôs ’m eus kavet d’ean danve eur mêrour hag eur mêrour mat, unan hag a blij d’ean, ’velkent, e di. Betek breman, e gwirione, nan neus ket bet eur c’hristen o klask feurmi anean.\nHa gwir !… Ne gredan ket ac’hanoc’h ! Heman ’zo eun ti kaer, koulskoude !\nKaer ?… n’eo ket sur, met en eul lec’h meurbet dispar eman. Ha dre-ze, e talve eun tamm mat, dreist-holl d’an divroidi a deu aman diouz Pariz hag a lec’h all da dremen an hanv.\nTud pinvidik bras, ma fôtr kez… Tud a fêson, ne lâran ket ! Bean zo, e gwirione, eur bern strakellou ouz o heul, henvel ouz ne oar den petra, hag ampoezonet ar mor gante. Fanch Krenv a lâre d’in, en de all, penôs ne gever ken a besked aboue ma ’c’h eo deut an distôiadennou-ze dre aman.\nMet n’eus forz piou int, gant ma devo eun tammik klotenn, e c’heller êzet dont a-benn oute, ha n’eo ket arc’hant a vank d’ê !…\nBepred, aman, ma mignon, evel ma welez, e zo êr vat… war ribl an ôd. (Sellet a reont dre ar prenestr) Sell ! na pegen brao n’eo ket ar mor hirie !!… Penôs ec’h eonen du-hont war rec’hier Beg-ar-forn hag e tu all, endro d’ar Roc’h-ru ! Tosta c’hoaz eun tamm, ma weli ! Sell ! ne welez ket pelloc’h du-hont, a-glei, Roc’h-al-Laz ? Pa lâran d’it, tïe a seurt-man ne ve ket kavet bemde !\nYa ! ya ! ar wirione ’zo ganit. An ti-man ’zo diouz ma jeu. Met, marvat, e kousto pikez d’in ?!!?\nNe raio ket, sur ! Eur pez ugent real war daou-ugent skoed.\nAdtapet diwar « https://br.wikisource.org/w/index.php?title=Pajenn:Juluen_-_An_Ankelc_her.djvu/10&oldid=106768 »\nKemmoù diwezhañ degaset d'ar bajenn-mañ d'an 8 Gwe 2017, da 16:34.


Verona zo ur gêr en Italia an hanternoz. Sez un eskopti eo hag hini gouarnamant ar broviñs ivez. E-kichen ar stêr Adige hag al lenn Garda emañ. Abalamour d'he lec'hiadur e veze liñvadennet a-blaen betek savidigezh hent-riboul Mori-Torbole. Brudet eo serc'hed Verona, da lavarout eo Romeo ha Julieta.\nKod pellgomz 045\nAmzer gefridi Paolo Zanotto\nGorread 206.63 km²\nhep kontoù doubl 259 968 (2004)\nStankter 1 254 ann./km²\nUnan eus keodedoù an Euganei a oa Verona met d'ar Genomani e oa ret dezho he reiñ e 550 kt J-Z. Dra roman ez eas war dro 300 kt J-Z ha d'un drevadenn roman e 89 kt J-Z. Ur greizenn genwerzhel e oa e-pad an holl henamzer.\nE 489 e oa aloubet gant roue ar c'hoted, Teodorig Veur, a savas e balez enni. Etre daouarn ar C'hoted e chomas a-hed ar Brezel ar C'hoted, nemet e 541 pa antreas un ofiser armenian enni. Tabut e-touez ar jeneraled vizantinat a aotre ar c'hoted d'he mirout avat. En aner hec'h argasas Valerianus e 552 ha gant peurziskar ar galloud gotek en Italia e kouezhe ar gêr hepken.\nE Verona e c'hoarvez pezh-c'hoari Shakespeare Romeo and Juliet.\nlec'hienn kêr Verona\nAdtapet diwar « https://br.wikipedia.org/w/index.php?title=Verona&oldid=1833625 »\nKemm diwezhañ d'an 14 Ebr 2019 da 12:01\nKemmoù diwezhañ degaset d'ar bajenn-mañ d'an 14 Ebr 2019, da 12:01.


Bouc'hal - Wikipedia\nUr vouc'hal bremañ\nLivadur gant Paul Gauguin (1891)\nUr vouc'hal zo ur benveg dezhañ ul lavnenn vetal (dir peurliesañ) stag ouzh un troad koad. Implijet e vez da droc'hañ koad peurliesañ, met bet eo bet implijet evel arm ivez. C'hoarvezout a ra ivez e vefe implijet gant ar bomperien pa rankont distruj dorioù.\nKrouet e voe ar bouc'hili e-tro ar VIvet milved kent J.-K. da vare ar Mezolitik, en Europa. Ar ger rakindezeuropek a dalveze "bouc'hal" en dije gellet bezañ pelek'u-, hag a zeuas da vezañ πέλεκoς (pelekos) e henc'hresianeg ha parashu e sañskriteg.\nAr bouc'hili kentañ a oa dezho ur maen sanket etre daou blankenn koad stag an eil ouzh egile gant un tamm kordenn hag a servije ivez da zerc'hel al lavnenn en he flas. Ar re nevesañ zo dezho ul lavnenn doull, ha dre an toull-se e sanker an troad.\nEvel armoù e c'hall ar bouc'hili bezañ implijet, pa vez tost an emgannerien an eil ouzh ar re all. Diaesoc'h da implijout evit klezeier einto, rak kempouez eo ar c'hlezeier gant ar pommelloù. Met nerzhusoc'h eo an taolioù pa skoer gant ur vouc'hal.\nGant ar Franked e veze bouc'hili bihan anvet frankiskaoù, dezho un troc'h doubl.\nAr bouc'hili bihan ha skañv a c'hall bezañ taolet; daou gilogramm e vez pouez ur vouc'hal peurliesañ.\nAdtapet diwar « https://br.wikipedia.org/w/index.php?title=Bouc%27hal&oldid=1951028 »


Uhelder 10h 56m 29.2s\nHedred +07° 00' 53"\nSked hewel (V) 13.53\nRenk spektrek M6 V\nB-V Indeks livek 2.01\nU-B Indeks livek 1.34\nDoare a steredenn gemmus Flare star\nTizh a-gostez (Rv) +14.9 km/s\nTizh (μ) RA: -3828 mas/bloaz\nDec.: -2720 mas/bloaz\nParallaks (π) 419.10 ± 2.10 mas\nPellder 7.78 ± 0.04 bg\n(2.39 ± 0.01 pk)\nSked gwir (MV) 16.64\nMas 0.09-0.13 M☉\nRadius 0.16-0.19 R☉\nSked 0.00002 L☉\nOad <1.0 × 1010 bloavezh\nCN Leonis, GCTP 2553, GJ 406, G 045-020, LTT 12923, LFT 750, LHS 36.\nWolf 359 a zo ur gorrez ruz lec'hiet 2.4 parsek pe 7.80 bloavezh-gouloù diouzh an Douar. Unan eus ar stered tostañ dimp eo goude Alpha Centauri, Proxima Centauri ha Steredenn Barnard met re wan eo da vezañ gwelet eus an Douar.\nDre astrografiezh e voe dizoloet gant an steredoniour alaman Max Wolf e 1918. Hec'h amezeg tostañ eo Ross 128, 1.16 parsek pe 3.79 bloavezh-gouloù.\nAn teleskop-egor Hubble n'en deus kavet roud ebet eus ur blanedenn en-dro da Wolf 359. Gant ar teknikoù a-vremañ ne vezer ket barrek da ziguzhat ur blanedenn douarheñvel o kelc'htreiñ. Diaes-tre e vefe ar vuhez war ar seurt planedenn-mañ avat. Evel ma'z eo gwan-tre Wolf 359 e vije ret d'ur blanedenn bezañ tost-tre dezhi (0.0042 US) hag an hevelep tu a vije bepred troet outi. Ouzhpenn-se e vefe dañjerus-kenañ evit ar vuhez an tarzhadennoù eus Wolf 359 ha ret eo e vije un atsmosferenn gwall dev evit he gwareziñ diouto.\nBuhez war-dro ur gorrez ruz\n(saozneg) SolStation.com: Wolf 359\nAdtapet diwar « https://br.wikipedia.org/w/index.php?title=Wolf_359&oldid=1638251 »\nKemmoù diwezhañ degaset d'ar bajenn-mañ d'an 16 Ebr 2015, da 12:57.


22 M€ evit dont a-benn eus an treuzkemmoù · Région Bretagne\nDegemer > Hon obererezhioù > Hor raktresoù meur > Hor palioù pennañ e 2020 · Rannvro Breizh > 22 M€ evit dont a-benn eus an treuzkemmoù\n22 M€ evit dont a-benn eus an treuzkemmoù\nAdkavout kalite an dour hag ar vevliesseurted, gwareziñ an arvor, doareoù ekonomiezh vertuzus nevez, deskadurezh war an endro : peogwir e vo lakaet Brastres Rannvroel an Terkañ, an Diorren Padus ha Kempouezañ an tiriadoù (SRADDET) da dalvezout e 2020 e kasomp hol labour war-raok evit sevel un tiriad padus ha kengret, evit ar rummadoù a vremañ ha da zont. Evit-se emaomp o vont da ober gant hon holl bolitikerezhioù publik da dizhout palioù ar Breizh COP. Ur sell ouzh tri ober fetis e 2020.\ngwech nebeutoc’h a zilaoskadennoù gaz efed ti-gwer liammet ouzh gennad ar sevel tiez a-benn 2050.\n: budjed an ABB e 2020.\npadelezh ar rummadur “Mirva naturel rannvroel”.\nEtrezek savadurioù dilontekoc’h a-fet an energiezh\nAr bloaz-mañ e stagomp gant ar programm broadel SANE (Servij Harp da Neveziñ an Energiezh) gant ar c’hoant da ginnig ar servij harp a-bezh d’an holl Vretonezed ha Bretoned a-benn 2023. Hor pal : reiñ da 100 000 tiegezh gouiziegezh diazez war an adneveziñ, reiñ harp da 20 000 anezho evit seveniñ al labourioù ha kuzuliañ 1500 embregerezh evit adneveziñ o savadurioù.\nAl lastez, danvez evit warc’hoazh ?\nUnan eus palioù ar Breizh COP, degemeret e 2018, e oa mont war-du tamm endouarañ ebet a-benn 2030 ha tamm lastez ebet a-benn 2040. E 2019 hon eus bodet hon nerzhioù da vat evit ma tisoc’hfe ar steuñv rannvroel evit dizarbenn ha merañ al lastez (SRDML), diwar ar pal meneget uheloc’h. E 2020 e vo degemeret ar steuñv-se da vat. Ur steuñv oberoù a vo ivez evit kizidikaat ouzh an doare mat da verañ an danvezioù naturel hag o implij en un doare dislontek ha poellek e kement ober a ra an nen evel keodedour·ez, penn embregerezh, bevezer·ez.\nAr geodedourien/c’heodedourezed e kreiz an treuzkemm energetek\nBloavezhioù zo e sikouromp obererien an tiriad da seveniñ o steuñv energetek e framm o strategiezh energiezh hin termenet war al lec’h. Evit delc’her d’an hent-se e roimp lusk e 2020 d’ur galv da raktresoù evit harpañ oberoù kizidikaat, kehentiñ, stummañ ha buhezañ a-stroll. Ar galv da raktresoù-se a vo evit an tiriadoù engouestlet en un argerzh treuzkemm energetek, ha c’hoant ganto da vodañ ar geodedourien hag ar c’heodedourezed da gemer perzh en o raktresoù.\nAn durc’hadurioù pennañ :\nSikour ar filierennoù nevezadus evit kreskiñ ar produiñ energiezhoù nevezadus ha dispakañ filierennoù rannvroel an tennañ energiezh.\nKas war-raok ur merañ enframmet eus ar pourvezioù dour : labourat evit ma vo paouezet gant ar produioù fitoyec’hed sintetek, aesaat kavout ar roadennoù diwar-benn an endro, kreñvaat an harp d’an DFKE evit kemer o c’hefridi nevez MEMDODD (merañ ar meteier dour ha dizarbenn an dic’hlannoù)\nLakaat da vont en-dro ajañs Breizh evit ar vevliesseurted krouet e 2019 evit gwareziñ ha talvoudekaat ar vevliesseurted hag an dremmvroioù.\nReiñ lañs d’ur galv da raktresoù evit dilenn 4 lec’h nevez hag a c’hallo, e-doug ar bloavezhioù da zont, bezañ sikouret evit bezañ rummet evel Mirva natur rannvroel.


J.M. Sanner | YA! Keleier e brezhoneg - kazetenn sizhuniek enlinenn\nKeleier » J.M. Sanner\nE 1971, e skol-veur Palo Alto eus Kêr-Standford er Stadoù Unanet e voe aozet un taol-arnod psikologel deuet da vezañ brudet dindan anv “Efed Lusifer”. Lesanvet eo bremañ ivez an afer ijinet gant ar psikologour Philip Zimbardo, « Taol-arnod Standford ». Dibabet e voe 24 studier,...\nWar a seblant e vefe lod skuizh gant soñjoù an ekologourien diwar-benn an endro, gwareziñ liesseurted an natur, efed an diastuzerioù war an amprevaned ha me oar me. Hervezo e vefe pouezusoc’h soursial ouzh an dud dilabour ha broudañ an ekonomiezh evit lakaat anezhi da grouiñ postoù...\nDremmwel Sagittarius A*\nTro-dro “Sagittarius A*”, an toull du bihan ha pounner hag a zo kuzhet e-kreiz hor galaksienn, ez eus un dra lesanvet gant ar steredourien “dremmwel an darvoudoù”. Eus petra an diaoul a zo kaoz aze ? Un doare da dermeniñ al loen ‘zo diskouez anezhañ evel un harz...\nPell diouzhomp, tro-dro 26 000 bloavezh gouloù diouzh hon douar muiañ-karet e chom Sgr A* kuzhet-mat e-kreiz hor galaksienn. Met deus peseurt loen droch a zo kaoz aze, dindan lizherennoù iskis a dalvez e gwirionez “Sagittarius A* “ ? Hervez ar steredourien e vefe Sgr A* un toull du...\nAbaoe an 19vet kantved e chom peget e pennoù ar gumuniezh skiantel e vefe ar spesad den Neandertal, diampartoc’h, sotoc’h ha rustoc’h eget ar spesad den Sapiens. Gwashoc’h zoken, skarzhet e vefe bet ar spesad Neandertal en abeg d’ar c’hevezerezh etre an daou spesad ha lod a lâr e...\nGalileo Galile hag ar Redadeg\nSetu ar pezh en defe lavaret Galileo Galile ma vije bet ur redadeg ha kirri-samm er 17vet kantved, tennet eus e bennreolenn relativelezh… E karr-samm ar Redadeg hag az a dalc’hmat gant un tizh unvan tro 9 c’h/km d’an eur e c’hoarvez kement fenomenenn fizik ennañ evel...


Spi hon eus az po plijadur war Wikipedia e brezhoneg. --Kadwalan 1 Eos 2011 da 16:14 (UTC)\nTrugarez es da sikour er bajenn-se. N'on ket eus ar re wellañ evit sevel ar pennad-se, ha ma kerez mont pelloc'h ganti, gwell a se. Bianchi-Bihan (kaozeal) 1 Mae 2012 da 11:32 (UTC)\nTreuzlizherennadur ar gregachAozañ\nEmaon o tont da lenn ar pennad "Selene". Hag amañ, e-giz e lec'h all ("Prometeüs/Prometheüs" da skouer) e choman gant un nebeud goulennoù : 1 - a-bouez eo, a gav din, merkañ an diforc'h etre an epsilonn hag an êta ("Selênê"), - ar pezh on gouest d'ober… met, hervez ar bajenn "treuzlizherennadur", e vefe ret lakaat an "e" gant un varrenn eeun war he gorre, ar pezh n'ouzon ket ober ; penaos 'ta diskoachañ ar stumm-se ? 2 - hag afer an "h" etimologel (amañ "Teia/Theia", e lec'h all "Prometeüs/Prometheüs" ha neuze : "Epimetheüs" ? "Athêna" ? "Theogonia" ? ha c'hoazh "Thot"…). Hag eñv ez eus bet un diviz hag un emglev bennak diwar-benn ar poent-se ? Gwelloc'h e vefe, d'am soñj, ober gant an "h", evit an anvioù divoutin d'an nebeutañ… Kontant e vefen o kaout ar sklêrijennouigoù-se… Po'low (kaozeal) 14 Mez 2012 da 17:49 (UTC)\nRet vije din klask, rak bec'h bras zo bet, meur a vloaz zo diwar-benn an traoù-se, ha n'em eus ket dalc'het soñj eus pep tra. Alies e vez aes tapout an doare-skrivañ gregach diwar ar wikioù all (an hini saoznek peuvuiañ). A-hend-all n'on ket sur e ranker mirout ar gregach kozh e skritur ar brezhoneg a vremañ : ne vez ket graet er yezhoù all, hag an distagadur soaznek eus an anvioù -se a vez pelloc'h eget hini hon brezhoneg c'hoazh! Da skouer: en:Selene. Bianchi-Bihan (kaozeal) 14 Mez 2012 da 17:56 (UTC)\na galon Bianchi-Bihan (kaozeal) 14 Mez 2012 da 18:04 (UTC)\nSalud, sed an hevelep tra, gant ul liamm war-eeun : []. Ne gomprenan ket abalamour da betra ez peus tennet al liamm war-zu ar pennad sae er pennad Selene. A galon. --Ex-Smith (kaozeal) 15 Mez 2012 da 12:19 (UTC)\nKen ur wech all…Po'low (kaozeal) 15 Mez 2012 da 16:38 (UTC)\nSalud. ē hag ō emaout o klask, pe έ hag ό? --Ex-Smith (kaozeal) 17 Mez 2012 da 16:14 (UTC)\nN'hellan ket respont, peogwir aze emañ an dalc'h : n'ouzon ket penaos ober un e pe un o toet plaen ! Met alioù mat a zo da zont sur a-walc'h… Po'low (kaozeal) 18 Mez 2012 da 09:42 (UTC)\nSalud dit. έ hag ό a gavi amañ a-us el lodenn anvet "arouezennoù dibar". ē hag ō a gavi en da urzhiataer, dav klask "charmap" (ma labourez gant ur PC : "démarrer" ha goude "rechercher" : charmap) ha neuze e c'halli dibab lizherennoù dibar. A galon. --Ex-Smith (kaozeal) 18 Mez 2012 da 11:31 (UTC)\nē hag ō (Ē, Ō) a gavi ivez e-touez an "arouezennoù dibar", pe e krec'h ar prenestr, pe un nebeud linennoù dindan an "diverrañ" (trawalc'h eo klikañ warno evit ma teufent er skrid).--Trec'hlid mitonet (kaozeal) 18 Mez 2012 da 11:50 (UTC)\nAnat : n'em boa ket taolet kont eus boest an arouezennoù dibar… Mersi bras. Po'low (kaozeal) 18 Mez 2012 da 15:10 (UTC)\nBlack River / Dourdu(ff)Aozañ\nWell done ! Gourc'hemennoù. Aet e oa Breizh a-vaez da 'm spered, evit ur wezh. • 2.13.80.75 26 Her 2013 da 20:40 (UTC)\n... pe studienn a zo gwell din eget studiadenn aze, met n'in ket da glask pemp maout d'an troad. Bianchi-Bihan (kaozeal) 7 Gen 2014 da 14:07 (UTC)\nMarteze e kavi gwell ar c'hemmig nevez er pennad all? Bianchi-Bihan (kaozeal) 7 Gen 2014 da 14:31 (UTC)\nSalud dit ! Titloù un nebeud pennadoù (Gwenan, Merien) zo bet cheñchet gant unan eus kenlabourerien Wikipedia da lakaat unanderennoù en o lec'h. Gallout a rez mont d'an davarn da zisplegañ da soñj war ar c'hemm-se. A galon, --Llydawr (kaozeal) 29 Gen 2014 da 17:27 (UTC)\nDemat deoc'h, Ouzhpennet ho poa ur rann "Istor ha lennegezh" er pennad hag en em c'houlenn a raen hag-eñ ne vije ket gwelloc'h sevel ur pennad en e bart e-unan (Teorienn an alarc'h du da skouer) evel ma oa bet graet gant yezhoù all. Petra a soñjit-hu eus se ? A galon.--Prieladkozh (kaozeal) 14 Meu 2015 da 18:10 (UTC)\nGwir oc'h : soñjet em boa da gentañ en ur pennad disparti hag aet feneant da c'houde ha c'hoariet koukoug e neiz ar zoologour… Setu ne vefe enebiezh ebet eus ma zu ma teufe un den kalonek hag ampart da reiñ an dizalc'hiezh d'al lodenn-se. Met, d'am soñj, ne vefe ket mat lakaat da titl "Teorienn……" : a vefe reiñ re a bouez d'ul levr nemetañ ha na zellez ket mont da greizenn-kreiz ar bajenn ; ar wiki gallek en deus graet, a gav din, met n'eus anv nemet eus levr Taleb, hor pajenn deomp a zo pinvidikoc'h. A galon. Po'low (kaozeal) 15 Meu 2015 da 09:49 (UTC)\nSalud deoc'h, A-du kant dre gant : n'eus ket ezhomm da varmouzañ ar pezh a oa bet graet kent en un tu bennak all. A galon.--Prieladkozh (kaozeal) 15 Meu 2015 da 09:55 (UTC)\n... hag ar roll levrioù. Sell a dost. N'eus ket meskaj etre an embannadurioù? Bianchi-Bihan (kaozeal) 22 Ebr 2015 da 06:52 (UTC)\nPeseurt meskaj : n'eo ket sklaer. Ar pezh a zo sur : bez' 'm eus amañ war an daol ul levrig savet gant PAOTR-TRÉOURÉ (sic) anvet Barzaz ha soniou evit ar vugale ; an dañvez anezhañ a zo evel em boa merket. Deiziad ebet, gwir eo ; padal, un dedi dornskrivet gant an deiziad 10/3/1937… Soñj eo deut din dre se e oa an embannadur 1935 meneget gant ar CRBC (a gav din). Lâr din ma chom un dra bennak amsklaer… Po'low (kaozeal) 22 Ebr 2015 da 10:28 (UTC)\nMarteze e c'haller kaozeal db Peleüs, ma ne gavez ket mat. Met un dra zo sur: Peleus a zo fall. Bianchi-Bihan (kaozeal) 7 Mae 2015 da 20:40 (UTC)\nDiv wech ar memes traAozañ\nSellet em eus mat , a gredan : https://br.wikipedia.org/w/index.php?title=Tindareos&type=revision&diff=1667186&oldid=1667159, ha ne gav ket din. Bianchi-Bihan (kaozeal) 11 Her 2015 da 13:13 (UTC)\n- an disparti etre an daou "gevell"… Po'low (kaozeal) 11 Her 2015 da 14:02 (UTC)\nMat e vefe kenveriañ an daou embannadur: a-hervez eo "skañvaet" an eil c'hoazh. Pet pajennad zo en eil? Bianchi-Bihan (kaozeal) 25 Ebr 2016 da 08:58 (UTC)\n156 pajenn… N'hellan ket keñveriañ pelloc'h peogwir n'em eus ket an Abrobin. Mat-tre adaozañ ar bajenn Abrobin. Po'low (kaozeal) 25 Ebr 2016 da 09:05 (UTC)\nSkañvaet eta. Met ret e vo keñveriañ ar pajennoù kentañ da vihanañ. Bianchi-Bihan (kaozeal) 25 Ebr 2016 da 09:20 (UTC)\nPo'low (kaozeal) 25 Ebr 2016 da 09:59 (UTC)\nDisoñjet em boa 4vet pajenn ar golo, e-lec'h ma lenner : « An destenn kinniget deoc'h da lenn amañ eo hini Yeun ar Gow bet adaozet e brezhoneg ha berraet un tamm avat evit yaouankizoù Breizh, dezho da lenn, en o yezh, chañsoù sebezus Robinson Crusoe ». Po'low (kaozeal) 25 Ebr 2016 da 10:20 (UTC)\nDindan ma daoulagad emañ an destenn bet embannet e 1964 : ne gaver tra er rann gentañ — "Un nebeut komzoù diwar-benn Daniel Defoe" — hag a c'hallje sikour doare pe zoare.--Prieladkozh (kaozeal) 25 Ebr 2016 da 10:32 (UTC)\nEmbannadur 2004 a grog er bajenn 11 eta, ha hini 1964? Bianchi-Bihan (kaozeal) 25 Ebr 2016 da 12:51 (UTC)\nUn dresadenn gant Joël-J-SEVELLEG da gentañ-penn (pajenn 4), "Un nebeut komzoù diwar-benn Daniel Defoe" (pajennoù 5-6) da-heul ha kregiñ a ra ar pennad 1. — "E-lec'h ma raer anaoudegezh gant Abrobin, touellet gant ar c'hoant da redek mor." — er bajenn 7. Klozet eo ar bajenn 166 gant ar gerioù Amañ ec'h echu chañsoù burzhudus ABROBIN, ar peñsead..--Prieladkozh (kaozeal) 25 Ebr 2016 da 15:09 (UTC)\nUn diforc'h memes tra e niver ar pajennoù : 160 ar wech kentañ, 143 ar wech-mañ ; bremañ, dav e vefe sellout ouzh ment al lizherennoù… Disheñvel ivez ar c'hlozadur ; amañ (2005) : « Diouzh va zu, e kendalc'his gant va zreizh betek Bro-Indez ha, goude chañsoù niverus hag a bep seurt, e tistrois da Vro-Saoz, yac'h ha dic'hloaz ha laouen da vezañ graet tro vat. » Po'low (kaozeal) 25 Ebr 2016 da 19:17 (UTC)\nAn hevelep frazenn « Diouzh va zu, [...] graet tro vat. » a lenner ivez e dibenn ar pennad 15. "Abrobin, deuet da vezañ pinnidik, o vont d'ober ur weladenn d'e enezenn." (an hini diwezhañ evel-just).--Prieladkozh (kaozeal) 25 Ebr 2016 da 20:48 (UTC)\nBaleer (kaozeal) 31 Meu 2017 da 00:45 (UTC)\nStinglehammer (kaozeal) 22 Mae 2017 da 23:22 (UTC)\nE [Devri], ur meneg eus an Douffin. Bianchi-Bihan (kaozeal) 22 Her 2017 da 09:47 (UTC)\nTrugarez dit ! Aet on da welout… Ma, daou veneg e korf ur c'hantved… Mat e vefe gouzout gant piv int bet skrivet (an draonienn « doun » e Feiz ha Breiz a c'hellfe bezañ sinet Perrot). 'Forzh penaos em eus roet daou veneg gant « Dourdu(ff) » e skridoù gallek : rampo ! Po'low (kaozeal) 22 Her 2017 da 10:23 (UTC)\nTrugarez dit evit bout reizhet ur v-k na oa ket kresket a-walc'h dirak ma daoulagad moarvat. Gorrek-gorrek on bet koulskoude o sevel ar pennad-se ! — Keritiad (kaozeal) 14 Meu 2019 da 20:31 (UTC)\nKemm diwezhañ d'an 14 Meu 2019 da 20:31


dre ma - Wikeriadur\nSavet gant dre ha ma\nDre ma veze lazhet al loened e fallae. — (Fañch an Uhel, Kontadennoù ar Bobl/1, Al Liamm, 1984, p. 35.)\nHoll e oant deut dre ma vijent galvet dre o anv, — (Fañch an Uhel, Kontadennoù ar Bobl/1, Al Liamm, 1984, p. 142.)\nE-pad m'edon o kontañ, e welen dremm Jañ-Mari o laouenaat muioc'h-mui dre ma'z aen, hag e lagad lemm o virviñ en e benn. — (Lan Inizan, Emgann Kergidu 1, Brest, 1877, eil emb. Al Liamm 1977, p. 67.)\nDre ma tostae ouc'h ar mor, Paol a jome goustatoc'h, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 189.)\nVa gwad a verve dre ma konte an aotrou Krenn ... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 67.)\nAr brud oa e lazhent hag e tevent dre ma'z aent. LAWI 14\nDre ma kozh an den e tidalveza. — (Jules Gros, Le trésor du breton parlé Deuxième Partie, 1970, p. 105.)\nHoumañ, ar verc'h-mañ, ne oa ket un diodez, na tost zoken, hag e wele ervat, ma komze al loen evel-se outi, ne oa emichañs nemet dre ma kare anezhi, ha dre m'en devoa un tammig marc'h rous. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 112.)\nJistr sec’h eo hennezh ; skrabañ ’ra an diabarzh, ha, dre ma koshaio, e teuio da vezañ sklaer, tostik e-giz dour-red. — (Ivon Krog, Eur Zac'had Marvailhou, Buhez Breiz, Kemper, 1924, p. 148.)\nMa oa kouezet, n'eo ket dre ma oa klañv. — (Jules Gros, Le trésor du breton parlé Première Partie, 1966, p. 150.)\nAr bugel-se a zo gouez dre ma n’eo ket bet komandet, — (Jules Gros, Le trésor du breton parlé Deuxième Partie, 1970, p. 183.)\nAr re-ze na oant ket dimezet dre ma 'n em garent : dallet e oant gand an arhant. — (Jules Gros, Le trésor du breton parlé Première Partie, 1966, p. 150.)\ne kemerjont … kasoni ouzh Aorel dre ma ne rae netra ar roue nemet dre e guzul…KAB 1/47\n[...] ; ha dre na gavas ti nag ostaleri da lojañ, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 132.)\nAn den a falla dre ma gosa. — (Jules Gros, Le trésor du breton parlé Première Partie, 1966, p. 150.)\nAn den dre ma gosa a falla. — (Jules Gros, Le trésor du breton parlé Troisième Partie, 1974, p. 309.) (Gortoz a raed dre ma kosha).\ngalleg : à mesure que (fr)\nAdtapet diwar « https://br.wiktionary.org/w/index.php?title=dre_ma&oldid=299518 »\nKemmoù diwezhañ degaset d'ar bajenn-mañ d'an 13 Mez 2020, da 08:31.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/402 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/402\nI. THESSALONIED, IV.\nomp bet consolet dre ho feiz, en hon holl afflictionou hag en hon holl enkreziou. (8) Rag breman e vevomp, pa’z eo gwir e choumit stard en Aotrou. (9) Ha pebez actionou a c’hras na hellomp-ni ket renta da Zoue abalamour deoc’h, evit an holl joa hon euz enoc’h dirag hon Doue ! (10) Hen pedi a reomp calonec meurbed, noz-deiz, ma c’hellimp gwelet ho pisach ha peur-leunia ar pez a vank d’ho feiz.\n(11) Ra zeuio Doue he-unan, hon Tad, hag hon Aotrou Jesus-Christ, da ren hor c’hammajou etrezeg enoc’h. (12) Ha ra zeuio an Aotrou d’ho lakaad da greski er garantez ha d’he c’haoud enoc’h en abondans an eil e-kenver egile, hag e-kenver an holl, evel ma c’hoarvez ganeomp-ni en ho kenver ; (13) ha ra zeuio da grenvaad ho calonou, evit ma vezint direbech er zantelez dirag Doue hon Tad, pa zeuio hon Aotrou Jesus-Christ gant he holl zent.\nA-HEND-ALL, breudeur, e pedomp, hag ec’h adpedomp ac’hanoc’h dre an Aotrou Jesus, evit, hervez ma hoc’h euz desket ganeomp penaos e tleit bale evit plijoud da Zoue, ma her greot muioc’h-mui. (2) Rag gouzoud a rit pe seurt gourc’hemenou hon euz roet deoc’h en hano an Aotrou Jesus ; (3) rag setu aman bolontez Doue : ma veot rentet santel, ha ma en em virot ouz al libertinach, (4) ma teuio pep hini ac’hanoc’h da c’houzoud derc’hel he gorf er zantelez hag en honestis ; (5) heb en em rei d’ar ioulou direiz, evel ar Jentiled, pere na anavezont ket Doue. (6) Diwallit na zeufe den da drompla he vreur, na da ober gaou ouz he nessa en afferou ; rag an Aotrou eo an hini a denn venjans euz an holl draou-ze, evel ma hon euz ive hen lavaret ha testeniet deoc’h dija. (7) Rag, Doue n’hen deuz ket hor galvet d’al louzdoni, mes d’ar zantelez. (8) Dre-ze ’ta, an hini a ra disprij var gement-man, n’e ket var eun den eo e ra disprij, mes var Doue, pehini hen deuz roet deoc’h ive he Spered-Santel. (9) Evit ar pez a zell ar garantez euz an eil breur e kenver egile, n’hoc’h euz ket ezom e vez scrivet deoc’h ; rag c’houi hoc’h-unan a zo bet desket gant Doue d’en em garoud an eil egile ; (10) ha kement-se a rit ive e-kenver an holl breudeur pere a zo en holl Vacedonia ; mes ho pidi a reomp, breudeur, da greski mui-ouz-mui,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/402&oldid=125530 »


Fin ar redadeg : ur pennad fromus atav !\nPublié le 29/05/22 22:06 -- mis à jour le 29/05/22 22:06\nTestenn ar vazh test : fromus, ur wech ouzhpenn ! :\nDesavet e brezhoneg ba Pondi, skoliataet e Diwan, Maina Audran ha Ninnog Louis a ziskouez ampartiz ar rummadoù yaouank war ar yezh, met ivez war ar raktresoù int kad da gas war raok !\nDemat deoc’h ma mab ha ma merc’h,\nselaouit ha adlârit àr ma lerc’h,\nrak un deiz bennak e vo ho tro\nda hadiñ brezhoneg er vro.\nSelaouit doc’h an ton a zasson,\ndon don en ho kalon.\nTalm ar vuhez hag ar garantez,\na ziskan get ma hani-me.\nDigorit bras ho tivskouarn,\nha roit din ho taouarn.\nNe glevit ket a-bell é tonet du-hont,\nmouskan ur bobl hag a son ?\nGrait ho pazioù kentañ tamm-ha-tamm,\nha balbouzit àr-lerc’h ho mamm.\nD’ar skol Diwan tostañ d’ho ti,\neh aoc’h edan berr da zeskiñ ha da c’hoari.\nRedit ha strebaotit a-wezhioù,\nan douar a gren un tammigoù\nedan treid an dud é tostaat a-vostad,\ne-pad mand oc’h-c’hwi é vrasaat.\nMignoned ho peus tro-dro deoc’h,\nevit roiñ kalon deoc’h ha sikour genoc’h.\nÀr-un-dro e taoc’h da benn\na vonet betak ar penn.\nTostoc’h-tost an dud a gomz,\nha muioc’h-mui an douar a stroñs :\na c’hoari, a farsal arsavit un herrad,\nda gompren ar morad a dud é tostaat.\nPostit gete, par ma c’hellit,\nar Redadeg ne chomo ket d’ho kortoz bepred !\nTrapikellit dre an hentoù\nbetek uziñ seulioù ho potoù\nTud é tonet a beplec’h\nkozh ha yaouank hag a bep reizh,\nbras ha bihan razh àr-un-dro,\né huchal “Brezhoneg er vro” !\nNag ur blijadur, ur bam,\nho kwelet é redek d’ar pimperlamm.\nDre kêrioù ha minotennoù Breizh,\ne strewit brezhoneg e pep lec’h.\nMar da deoc’h bout klouanek é sonjal\nE braventez kollet ar broioù treuzet gwezharall,\nTaolit ur sell àr-dreñv : arru int pell bremañ\nHa bec’h m’o spurmanter avamañ\nSetu arru ho tro da dapout ar vazh,\ndigorit ho torn ha dalc’hit-hi c’hoazh,\ndeoc’h eo cheñch penn dezhi,\nhag he zreuzkas a di da di.\nSavit ho penn ha sellit diragoc’h :\nur bed biskoazh bravoc’h,\nur milendall a hentoù foll,\na chom da redek evidoc’h holl.\nRoit ar vazh d’an hani zo etaldoc’h,\nho kalon èl-se a vo skañvoc’h !\nMes n’arsavit ket a redek bemdez,\ndalc’hit da zigor hentoù nevez.\nHentoù nevez evit ar re a zeskay c’hoazh,\nMa ne zihanint biskoazh,\nA gerzhet hag a gomz e brezhoneg\namzer dezhe gouiet redek.\nEvit kaout an droidigezh, amañ emañ :\nBrav! Hag ar pezh a zo bravoc'h c'hoaz : distaget eo bet e devezh Gouel ar Mammoù !...\nBrezhoneg savet e doare resis, uhel, kenkoulz hag e doare bro Wened.\n" Evit kaout an droidigezh, amañ emañ" a lâr ar frazenn ziwezhat.\nDre m'emañ pouezus hag arouezus mesaj rollet e bazh-test ar Redadeg, e vefe mat kinnig troidigezh anezhañ e traoñ ar pennad.\nEvit ar a zo o teskiñ ar yezh - forzh peseurt live emañ o hini - , ar re ha n'int ket boazet d'ober gant brezhoneg liv bro-Wened warnañ, ar re a zo pell c'hoazh - betek-henn? - diouzh ar brezhoneg.\nAr pezh zo sur, mersi braz d'an div aozerez a ro fiziañs en dazont.\nmet... ul liamm a zo !


Letra y Video de Gustavo Rodriguez | MasLetras.Com\nLetra y Video de Gustavo Rodriguez\nQue Nunca Me Falte Tu Amor de Gustavo Rodriguez Letra y Video\nLetra y video que nunca me falte tu amor de gustavo rodriguez, Video que nunca me falte tu amor de gustavo rodriguez, Musica y letra que nunca me falte tu amor de gustavo rodriguez, Musica en linea que nunca me falte tu amor de gustavo rodriguez.\nPublicado el 23 feb 2015 y Visto 192 veces\nPiensalo Bien de Gustavo Rodriguez Letra y Video\nLetra y video piensalo bien de gustavo rodriguez, Video piensalo bien de gustavo rodriguez, Musica y letra piensalo bien de gustavo rodriguez, Musica en linea piensalo bien de gustavo rodriguez.\nPublicado el 6 nov 2016 y Visto 148 veces\nSi Supieras de Gustavo Rodriguez Letra y Video\nLetra y video si supieras de gustavo rodriguez, Video si supieras de gustavo rodriguez, Musica y letra si supieras de gustavo rodriguez, Musica en linea si supieras de gustavo rodriguez.\nPublicado el 7 agos 2016 y Visto 100 veces\nNunca Mas Diras Adios de Gustavo Rodriguez Letra y Video\nLetra y video nunca mas diras adios de gustavo rodriguez, Video nunca mas diras adios de gustavo rodriguez, Musica y letra nunca mas diras adios de gustavo rodriguez, Musica en linea nunca mas diras adios de gustavo rodriguez.\nPublicado el 8 dic 2016 y Visto 86 veces\nEsperando de Gustavo Rodriguez Letra y Video\nLetra y video esperando de gustavo rodriguez, Video esperando de gustavo rodriguez, Musica y letra esperando de gustavo rodriguez, Musica en linea esperando de gustavo rodriguez.\nPublicado el 10 agos 2016 y Visto 74 veces\nPor Volverte A Ver de Gustavo Rodriguez Letra y Video\nLetra y video por volverte a ver de gustavo rodriguez, Video por volverte a ver de gustavo rodriguez, Musica y letra por volverte a ver de gustavo rodriguez, Musica en linea por volverte a ver de gustavo rodriguez.\nPublicado el 13 feb 2015 y Visto 72 veces\nAmante Cruel de Gustavo Rodriguez Letra y Video\nLetra y video amante cruel de gustavo rodriguez, Video amante cruel de gustavo rodriguez, Musica y letra amante cruel de gustavo rodriguez, Musica en linea amante cruel de gustavo rodriguez.\nPublicado el 17 oct 2016 y Visto 58 veces\nEres Todo Para Mi de Gustavo Rodriguez Letra y Video\nLetra y video eres todo para mi de gustavo rodriguez, Video eres todo para mi de gustavo rodriguez, Musica y letra eres todo para mi de gustavo rodriguez, Musica en linea eres todo para mi de gustavo rodriguez.\nPublicado el 29 jun 2016 y Visto 44 veces\nSolo de Gustavo Rodriguez Letra y Video\nLetra y video solo de gustavo rodriguez, Video solo de gustavo rodriguez, Musica y letra solo de gustavo rodriguez, Musica en linea solo de gustavo rodriguez.\nPublicado el 10 abr 2016 y Visto 42 veces\nContraste de Gustavo Rodriguez Letra y Video\nLetra y video contraste de gustavo rodriguez, Video contraste de gustavo rodriguez, Musica y letra contraste de gustavo rodriguez, Musica en linea contraste de gustavo rodriguez.\nPublicado el 22 abr 2015 y Visto 28 veces\nSobre Gustavo Rodriguez\nLas mejores Letras y videos de Gustavo Rodriguez, Video de Gustavo Rodriguez, Musica y letra de Gustavo Rodriguez, Musica en linea de Gustavo Rodriguez.


Tzipi Livni - Wikipedia\nTzipi Livni d'ar 24 a viz Genver 2008\nTzipora (Tzipi) Livni (hebraeg: ציפי לבני), hag a zo bet ganet e Tel Aviv d'ar 5 a viz Gouere 1958, a zo ur bolitikourez israelat. Abaoe m'eo bet dilennet evel kannadez Likoud er C'hnesset e 2001 he deus bet meur a garg e meur a c'houarnamant. D’ar 4 a viz Mae 2006 eo anvet da vinistrez an aferioù diavaez ha da veskentañ ministrez. E 2006 eo bet kalaet da 40vet plac'h c'halloudusañ ar bed gant ar gazetenn Forbes, 39vet e voe e 2007, hag 52vet e 2008. Dilennet eo bet e penn ar strollad politikel Kadima d'ar 17 a viz Gwengolo 2008, hag abaoe an devezh-se e oa war ar renk evit bezañ kentañ ministrez evit kemer plas Ehud Olmert evel kentañ ministr. Daou zen all a oa ivez war ar renk : Ehud Barak (Strollad al labour) ha Benyamin Netanyahu (Likoud). Daoust ma oa he strollad Kadima e penn ar votadegoù eo hemañ diwezhañ a zo bet karget gant Shimon Peres da vezañ Ministr Kentañ.\n2.2 Er parlamant\n2.3 Er gouarnamant\n3 He mennozhioù\nMerc'h Eitan Livni eo Tzipi Livni. He zad, hag a oa un divroad eus Polonia, a oa e penn Irgoun, hag ec'h aozas ar gwalldaol a-enep da sez ar melestradur breizhveuriat, en ostaleri King David e 1946. Goude-se e voe ezel eus Likoud ha kannad. He mamm, Sara Rosenberg hec'h anv, a oa ivez ezel eus Irgoun.\nMossad[kemmañ | kemmañ ar vammenn]\nGoude he skoliadur e teuas Tzipi Livni da vezañ letanant e Tsahal, hag e labouras evit Mossad etre 1980 ha 1984. Adalek 1984 e kendalc'has gant he studioù war ar gwir. Pa oa ezel eus Mossad e labouras war an dachenn (kêrbennoù Europa), asambles gant « komandoioù e-karg eus raskiñ stourmerien muzulmat ».\nTzipi Livni a zo bet diplomet war ar gwir gant skol-veur Bar Ilan. Labouret he deus evel gwiraourez, hag arbennigourez war ar gwir foran ha gwir ar c'henwerzh eo. War wel e teuas adalek 1996, pa voe anvet da Renerez ofis ar c'hevredadoù stad. Er post-se e rankas lakaat prevez ar monopolioù dalc'het gant ar stad.\nEr parlamant[kemmañ | kemmañ ar vammenn]\nE 1999 e voe dilennet kannadez Likoud er C'hnesset. Ezel e voe eus meur a vodad-labour : gwir ha justis, luskañ gwirioù ar merc'hed, hag ivez prezidantez an is-bodad e-karg eus al lezennoù a-fet gwennañ arc'hant.\nEr gouarnamant[kemmañ | kemmañ ar vammenn]\n2001-2005[kemmañ | kemmañ ar vammenn]\nEtre 2001 ha 2003 e voe ministrez ar c'henlabour rannvro, ha hini al labour-douar ha diorren ar maezioù e 29vet gouarnamant renet gantAriel Sharon. E 2003 (30vet gouarnamant) e voe ministrez al lojañ, an enframmañ, ar justis hag an aferioù diavaez. Ar garg-se a voe roet dezhi goude meur a zilez e Likoud, ur wech krouet Kadima e dibenn 2005. D'an 12 a viz Du 2005 e voe an den kentañ eus an tu dehou o kemer ar gaoz pa voe aozet kounadur ofisiel 10 vloaz muntr Yitzhak Rabin. E miz Du 2005 e kuitaas Likoud hag ez eas e-barzh Kadima. E 2005 e savas a-du gant ar steñv kuitaat an tiriadoù aloubet bet savet gant Ariel Sharon. Lakaat a reas holl he fouez evit ma vefe asantet er C'hnesset, hag e klaskas kendrec'hiñ izili Likoud a oa a-enep.\nTzipi Livni gant Cristina Fernandez de Kirchner, prezidantez Arc'hantina\nD'ar 1añ a viz Kerzu 2005 ec'h embannas e teufe ar gloued surentez savet gant Israel e Sisjordania da vezañ un harz etre Israel hag ar balestiniz.\n2006-2007[kemmañ | kemmañ ar vammenn]\nPa voe kaset Ariel Sharon d'an ospital e soñjas d'an holl e kemerfe Livni penn Kadima, met ne reas ket. Gounezet e voe an dilennadegoù gant Kadima, ha d'ar 4 a viz Mae 2006 e voe degemeret Livni evel bezkentañ ministr ha ministrez an diavaez e gouarnamant Ehud Olmert. Dilennet e voe ivez er C'hnesset. Tzipi Livni eo an ezel kentañ eus ur gouarnamant israelat a ra an diforc'h etre tagadennoù palestinian a-enep d'an arme hag ar re a-enep da siviled. D'an 28 a viz Meurzh 2006 e lavaras war ur chadenn skinwel amerikan : : «Somebody who is fighting against Israeli soldiers is an enemy and we will fight back, but I believe that this is not under the definition of terrorism, if the target is a soldier», da lavaret eo « An neb a dag soudarded Israel a zo un enebour, hag e stourmimp a-enep dezhañ, met ma'z eo ur soudard pal an dagadenn, ne dalvez ket ez eus anv eus sponterezh.» Goude ar brezel etre Israel ha Liban e 2006 e voe rebechet ouzh Olmert an doare ma veras ar brezel-se. E dibenn miz Ebrel 2007 e voe embannet ur stumm da c'hortoz eus danevell Winograd, enni dielfennañ perak e voe koll Tsahal er brezel-se. Livni a c'houlennas neuze ma tilezfe Olmert, hag e kinnigas kemer e blas e penn Kadima. D'an 2 a viz Mae 2007 ec'h embannas ne felle ket dezhi e vefe aozet dilennadegoù dre ziaraok, hag ec'h embannas ivez ne felle ket dezhi dilezel he fost er gouarnamant ha kas ar gouarnamant d'ar strad. War-un-dro ec'h adembannas memes tra e oa prest da vezañ kentañ ministr da c'hortoz. Olmert ne gemeras ket hec'h ali e kont, ha reuz a savas abalamour d'ar pezh he doa lavaret. Gwelet fall e voe er c'hazetennoù, hag ar gazetennerien hag a rebeche outi he diouer a galon a lesanvas anezhi « Tizipi the Knife ».\n2008[kemmañ | kemmañ ar vammenn]\nGoude ma vefe bet gouezet an aferioù breinadur ha flod a oa stag ouzh anv Olmert en em ginnigas Livni evel politikour propañ Israel. Er sontadegoù e weler ez eo an den nemetañ a c'hall ober kevezerezh gant Benyamin Netanyahu. Daoust da se n'he deus ket Livni kalz chañsoù da c'hounit. Ma teufe a-benn e vefe an eil maouez o tont da vezañ kentañ ministr Israel, goude Golda Meir. War fallaat ez eo aet he darempredoù gant Olmert, hag e kav dezhañ n'eo ket ur plac'h feal. D'an 31 a viz Gouere 2008 ec'h embannas Ehud Olmert e zilez, en ur lavarout memes tra e chomfe gant e bost betek ma vefe aozet dilennadegoù diabarzh Kadima. Soñjal a reer e vo trec'h Tzipi Livni a-enep da Shaul Mofaz, hag a zo skoazellet gant Olmert. D'an 22 a viz Gwengolo 2008 e c'houlennas Shimon Peres diganti sevel ar gouarnamant nevez. Ne zeuas ket a-benn, setu perak e rankas Peres aozañ dilennedagoù 2009.\nHe mennozhioù[kemmañ | kemmañ ar vammenn]\nTzipi Livni ne zebr tamm kig ebet hag e stourm ivez evit ma vo doujet da wirioù al loened. Deuete eo a-benn da lakaat difennet ar werzhañ avu lart en Israel, ar pezh a laka anezhi da vezañ gwelet fall gant pennoù bras ar gounezvouederezh. Evit a sell ouzh Israel e sav a-du gant mennozh Israel Veur, evel m'eo prometet er Bibl. Daoust da se e oar emañ Israel en arvar, abalamour da boblañsouriezh Palestina. Krediñ a ra e ranko Israel dilezel un nebeud tiriadoù evit ma c'hallfe ar Balestiniz krouiñ o stad. Setu perak eo savet a-du p'eo bet kuitaet bandenn Gaza, ha setu perak ivez eo aet e-barzh Kadima. Ar Balestiniz a gavas anezhi sirius, eeun hag en hec'h aez e-pad ar c'henvreutaerezh.\n↑ Tzipi Livni, an ex-spy who defies stereotypes, may one day lead, Los Angeles Times, 9 a viz Gouere 2007.\n↑ Israel Valley.com\n↑ Tzipi Livni, sur les traces de Golda Meir, Le Figaro, 26 a viz Even 2008, pajenn 16\nQui est Tzipi Livni ?, he buhez e-barzh La République des lettres, 18 a viz Gwengolo 2008\nFemme secrète, à l'ascension rapide, Tzipi Livni doit prouver qu'elle incarne le changement, pennad e-barzh Le Monde, 19 a viz Gwengolo 2008\nTzipi Livni, miroir d’Israël, pennad war Rue89.com, 18 a viz Gwengolo 2008\n(en)Tzipi Livni, he buhez war lec'hienn New York Times\n, he buhez war lec'hienn Institut Européen de Recherche sur la Coopération Méditerranéenne et Euro-Arabe.\nAdtapet diwar « https://br.wikipedia.org/w/index.php?title=Tzipi_Livni&oldid=1965073 »\nKemmoù diwezhañ degaset d'ar bajenn-mañ d'an 18 C'hwe 2022, da 08:28.


Buhez ar Sent/1912/Josaphat Koncewitch - Wikimammenn\nBuhez ar Sent/1912/Josaphat Koncewitch\n◄ Stanislas Kosta Josaphat Koncewitch Malo ►\nNeuze ar vuntrerien a laeras kement tra a oa er palez, hag eur wech grêt o zro, e teujont da gaout ar c’horf ; eur c’hi a vire oute da dostât outan ; lazan rejont anezan, hag e wad a ’n em veskas gant hini e vestr. Stlejan rejont neuze korf an arc’heskob santel dre ar ruiou, ’n heli e zivesker, hag e stlepel a rejont en dour an Dwina.\nPevar devez goude, pesketerien katolik o devoe an eurvat da gouezan war gorf ar merzer : c’houez vat al lili hag ar roz a deue dioutan.\nPi IX, d’an 29 a vezeven 1867, a lakas hano Josaphat war roll ar zent.\nJezuz-Krist en deus savet e Iliz war daouzek abostol, ha kemeret en deus unan aneze da vezan penn ar re-all ; rak-se ’ta, ar brotestanted, dre n’o deus ket kelennadurez an Ebestel n’emaent ket er gwir Iliz, hag ar schismatiked, dre ne fell ket d’eze bezan gouarnet gant ar pab, n’emaent ket er gwir Iliz.\nAr gwir Iliz a zo unan ; he bugale, n’eus forz en pe amzer ha n’eus forz en pe vro e vevont, a zo unanet etreze, dre ar memes fe, dre ar memes gourc’hemennou, dre ar memes sakramanchou, dindan ar memes penn : ar pab.\nAr gwir Iliz a zo santel : Jezuz-Krist, an hini en deus he savet, a zo santel ; eleiz eus he bugale a zo santel ; he fe, he gourc’hemennou hag he sakramanchou a zo santel, hag er-mêz anezi, n’eus ket ha n’hall ket bezan santelez gwirion ebet.\nAr gwir Iliz a zo katolik : bet eo bet a holl-viskoaz, bezan vezo da virviken, hag anaveet eo en pep lec’h.\nAr gwir Iliz a zo abostolik : diazezet eo war an Ebestel ha gouarnet eo gant ar re a zalc’h o flas.\nAr re a zo en penn an ilizou protestant ha schismatik o deus spered marteze, galloud marteze, nerz marteze, pep tra a c’hallont kaout, nemet ar gwir da gelenn ha da c’houarn an dud en hano Doue ; hennez n’o deus ket.\nAn ilizou protestant ha schismatik, savet gant an dud,  a gouezo aneze o-unan en o foull ; Iliz Rom, savet gant Jezuz-Krist, a chomo en he zav epad an holl amzeriou, ha bennoz ar pab a dalc’ho da vont eus an eil penn d’egile d’ar bed, keit ha mac’h ey ar bed endro.\n↑ An ilizou schismatik a oa ganet en Xet kantved ; an ilizou protestant er XVIet.\nAdtapet diwar « https://br.wikisource.org/w/index.php?title=Buhez_ar_Sent/1912/Josaphat_Koncewitch&oldid=38457 »\nKemmoù diwezhañ degaset d'ar bajenn-mañ d'an 9 Gou 2012, da 12:20.


Accueil / À la Une / Ne sioula ket ar fulor en Elzas\nMaxime TOUZE 9 février 2018\nGouzout a reer ervat e oa bet un taol fall evit Elzas adreizh an tiriadoù e 2014. Hag un taol mat, ma c’haller lâret, evit ar strolladoù emrenerien eno rak dibaoe eo kresket o nerzh hag o levezon. Met eus an holl gostezioù politikel pe dost e vez kounnaret an dilennidi hag an dud gant ar rannvro nevez. Ha ken kreñv eo o fulor en deus Edouard Philippe goulennet digant Prefed ar rannvro da sevel un danevell diwar-benn dazont ensavadurel ar rannvro Elzas bet. Evit bremañ e vez soñjet ganto sevel un departamant Elzas e diabarzh ar rannvro Reter-Bras.\nEus o zu e sav 130 a zilennidi hag a izili eus ar gevredigezh o mouezh, embannet o deus ul lizher digor anvet “Cap vers l’Alsace”. Tud a bep seurt e-barzh : maered, skolveuridi, kannaded, pennoù embregerezhioù,… Ha n’eus forzh piv a c’hallo kas e sinadur da skoazell al luskad. Ar pezh a fell dezho eo ur strollegezh tiriadel a statud ispisial, heñvel ouzh ar pezh eo Korsika. Da lâret eo ur strollegezh tennet eus ar rannvro Reter-Bras gant ur budjed a-zere ha beuzet an daou zepartamant hag ar rannvro bet asambles. Ar pezh a oa bet kinniget tamm pe damm d’an Elzasiz un nebeud bloavezhioù ’zo dre referendom a oa bet nac’het gant ar muianiver, siwazh dezho.\nA-bouez bras e vo heuliañ al luskad-mañ en Elzas, un tammig evel e Korsika. Emañ rannvroioù ’zo o sevel o mouezh evit kaout muioc’h a c’halloudoù, evit digreizennañ da vat. Prezidant Rannvro Breizh en deus embannet ivez e vefe prederiet ha kaset kinnigoù d’ar Stad evit kaout ar gwir a-ziforc’h. N’eus ket peadra da vamañ evit poent met kement tra a c’hallo degas ar galloudoù tostoc’h d’ar bobl zo un dra vat.\nEtretant en Elzas e vez gwelet fulor an dud war o flakennoù-marilh. Evel e Breizh int deuet da vezañ un arouez evit arc’hañ un identelezh. Ne fell ket d’an dud kaout logo ar rannvro nevez neuze e vez kavet diskoulmoù a bep seurt (pegsunioù pe plakennoù-marilh keroc’h gant logo kozh). Betek 95 % eus ar plakennoù-marilh gwerzhet e stalioù gwerzhañ otoioù.\nPartager la publication "Ne sioula ket ar fulor en Elzas"\nAdreizh an tiriadoù alsace Elzas Grand-Est réforme territoriale\t2018-02-09


Christian Wilhelm Walter Wulff (ganet d’an 19 a viz Mezheven 1959 en Osnabrück) zo ur politikour alaman eus ar strollad CDU. Alvokad eo eus e vicher. E penn gouarnamant Niedersachsen e oa etre 2003 ha 2010. Prezidant Alamagn e oa bet eus Mezheven 2010 betek C'hwevrer 2012. Gant Bettina Wulff eo dimezet.\nD’an 30 a viz Mezheven 2010 e oa bet dilennet da brezidant republik Alamagn, en trede tro. E dibenn 2011 e voe liammet e anv ouzh hini Egon Geerkens, hag eñ den a afer eus Saks-Izel. E miz C'hwevrer 2010 e lavaras Wulff el Landtag n'en doa liamm ebet gant Geerkens. Koulskoude en doa bet ar c'houblad gwir da gaout un amprest a 500 000 euro digant Edith Geerkens, ha hi gwreg Egon. Nepell goude en doa lakaet Wulff an amprest prevez-se da vezañ un amprest bank boutin. E penn-kentañ 2012 e voe kaoz eus an afer en-dro. Gant kazetennerien Bild e voe embannet e oa bet Wulff e darempred gant Friede Springer (kenlodegez pennañ Axel Springer Verlag), hag ivez gant prezidant kuzul-ren an embregerezh hag ar pennskrivagner, evit ma chomfent hep embann titouroù nevez war an afer. Hervez tud Die Welt, perc'hennet gant Springer ivez, en dije goulennet gant unan eus kazetennerien Die Welt dont d'un emgav e kastell Bellevue.\nKlemm a voe graet, ha neuze e voe boulc'het un enklask gant lez-varn Berlin. D'ar 16 a viz C'hwevrer 2012 e voe embannet gant lez-varn Hannover e oa bet dastumet elfennoù a-walc'h da embann e oa perzh Wulff en un afer fellerezh. Goulennet e voe neuze gant dilennidi ar Bundestag tennañ e zivec'h digant Wulff. En deiz war-lerc'h e roas Wulff e zilez.\nSigmar Gabriel Ministr-prezidant Niedersachsen\nMeurzh 2003 – Mezheven 2010 War e lerc'h:\nHorst Köhler Prezidant Alamagn\nMezheven 2010 – C'hwevrer 2012 War e lerc'h:\n↑ « Une affaire de prêt privé déstabilise le président allemand », Le Monde, 13 a viz Kerzu 2011\n↑ « Allemagne : rattrapé par les affaires, le président risque son poste », Le Parisien, 3 a viz Genver 2012\n↑ « Allemagne : le président près de la démission ? », TF1 News, 3 a viz Genver 2012\n↑ « L'immunité du président allemand levée? », Le Figaro,16 a viz C'hwevrer 2012\n↑ « Le président allemand Christian Wulff annonce sa démission », Le Figaro,17 a viz C'hwevrer 2012\nAdtapet diwar « https://br.wikipedia.org/w/index.php?title=Christian_Wulff&oldid=1974114 »


Eun taol lagad war an amzer goz - Wikimammenn\nEun taol lagad war an amzer goz\nTi moulerez Sant-Gwilherm, 1911 (p. 170-172)\n◄ Goueliou kala Goanv Eun taol lagad war an amzer goz\nPelloc’h, setu sklavourien taolet noaz en eul lenn leun a lamprezenned, seurt loened vil ha digernez, henvel ouz aered viber. Tro-war-dro, ar pennou bras a gemer o flijadur o sellet ouz an dud keiz-ma, a skrij, a yud, a glemm, a c’houlen truez oc’h tud kaletoc’h o c’halonou en o c’hreiz eget ar vein a vreser war an henchou.\nSevel a reer doueou ha doueezed en enor d’an holl youlou fall. Ha neuze e teu ar bobl da zaoulina dirak ar skeudennou heuzus-se.\nSetu perak n’eus reiz ebet ken evit an dud-ma. Diskennet int e renk al loened mut. An traou ar gwesta da lakaat ac’hanomp da ruzia gant ar vez a veze ledet a-wel d’an holl. Ne veze ket zoken taolet evez oc’h ar skouer fall a c’helled rei evel-se d’ar yaouankiz. Ha perak e viche great ? Daoust hag ar yaouankiz na dle ket kemeret he flijadur ? Evel a lavare n’eus ket pell rener eur gazeten, n’eus netra da guzat ouz ar vugale !… Erru eo warnomp tenvalijen ar baianed. Diwallomp !\nMat, en amzer-ze, ar sperejou a yoa ken gouliet eus eur penn d’ar penn-all d’ar bed, ma ’z ea klemmou an dud reuzeudik, ar sklavourien, ar re baour, evel eur gorventen a-dreus d’an ear.\nAr bed kez ! daoust ha chomm a ray da virviken er stad-se ken izel ha ken mezus ? Daoust hag an nerz, ar galloud a vezo bepred treac’h d’ar gwir ? Hag hen e vezo atao noz hep mintin ebet morse ?… ar c’hlac’har hep frealzidigez ?…\nSalokraz ! setu ar bed koz o skrijal. Eun dra bennak a nevez a zo c’hoarvezet.\nKlevet ez eus en nenvou moueziou eun arme a elez o kana : « Gloar da Zoue e barz an huel, ha war an douar peoc’h d’an dud a volontez vat ! » Eur bugelig a zo nevez-c’hanet e kraou Betleem o tigas leun e zaouarn a levenez hag a beoc’h.\nHer gwelet a reer ; e vousc’hoarz, henvel ouz eur bann-heol, a zo peadra da zizec’ha an daelou ha da domma an eneou…\nKreski a ra, a nebeudou, evel ar vugale-all ; hag ez a da brezek e Aviel d’an dud dizesk, a deu a vandennadou war e lerc’h evit klevet e gomzou souezus… « Eürus ar re baour ! Eürus ar re a zo glan o c’halon ! Eürus ar re a ouel ! Eürus ar re o deus poan da ziwaska !… » Biskoaz kement all n’oa bet klevet betek neuze.\nOuspenn-ze, hada a ra ar burzudou kaëra dre gement leac’h ma tremen : Ar re glanv a gav ar yec’hed; bruzuna a ra chadennou ar sklavourien ; deski a ra d’ar pinvidik karet ar paour ; digeri a ra eun hent e c’hello an holl hiviziken tremen dreizan : ar vuez kristen.\nHag an Hini a droas tu d’ar bed dre e varo hag e zazorc’hidigez…, an Hini a reas d’ar sklerijen para splan war-lerc’h an denvalijen, hennez eo an Doue a stouomp dirazan : Jezuz-Krist, ar Pastor mat…\nChomm hep e anaout da vestr a ve dizanaoudegez ha fallentez, rak m’eo ar C’hrist hor madoberour, hag abalamour e teufe gwalinier spontus da gas ar vro a-bez da netra.\nN’eus netra poaniusoc’h da welet eget eur vro dizoue… !\nAdtapet diwar « https://br.wikisource.org/w/index.php?title=Eun_taol_lagad_war_an_amzer_goz&oldid=160561 »\nKemmoù diwezhañ degaset d'ar bajenn-mañ d'an 28 Ebr 2020, da 11:07.


Journal de Renaud Camus, mardi 8 mai 2018\ncréée le mercredi 9 mai 2018, 0 h 01\nmodifiée le samedi 12 mai 2018, 13 h 53Plieux, mardi 8 mai 2018, six heures et demie de l’après-midi. Décidément, il me faut tous les jours contredire ce que j’écrivais la veille, ou l’avant-veille. Mais ~~~ ~~~~~ ~~~ ~~~~ ~~~ ~~~~~ ~~~ ~~’~~~~~~~~ ~~~~ ~~~~~~~~~ ~~~ ~~~~~~ journal, ~~~ la vérité fluctue, ~~~ ~~~~~~~~~, ~~~ ~~~~~~~~~ ~~~~ ~~~~~~~~~~~~~. ~~~~~~~~, ~~~~~~~~~, ~~~~~~ ~~~~ ~~~ ~~~~~, ~~~~~ ~~’~~~~ ~~~~~~~ ~~~~ ~~~ ~~~~~~~ ~~~ ~~~~~~~ ~~~ ~~~ ~~~~~~~, ~~~~ ~~~~~ ~~~~~ ~~~~~~~ le lendemain, et ~~~ ~~~~~~~~ ~~~~~~ ~~~ ~~~~~~~~~~~~~. ~~~ ~~~~~~ ~~~~~ ~~~ ~~~~~ ~~~’~~ ~~~ ~~~~~~~ ~~~ ~~~~~~~ ~~’~~~~ ~~~~ ~~~~~ ~~~~~~, ~~~ ~~~~~ ~~~~~~~~~, ~~~~~ ~~~~~~, ~~ ~~~~ ~~~~~~~~, qui est d’être ~~~~~~~~~~~ ~~~ ~~~~~~~. ~~~~~ ~~’~~~ ~~~~ ~~~~ ~~~~~~ ~~~~~~~ ~~~~~ ~~~~~~~, ~~~~~ ~~~ ~~~~~~~~~~. ~~~~~~ ~~~~ ~~~~~~ ~~’~~~~~~ ~~~ ~~~~~~~ ~~~~~~~~ : ~~~~~ ~~~~~, ~~~~~ ~~~ ~~~~~~ pas.\nAnne-Marie Waters, dont je ~~~~~~~~~~ ~~~~~~-~~~~~ ~~~ ~~~~~~~~, ~~’~~~~~~ ~~~~~ ~~~~~~~~~~~~ ~~~~~~~~’~~~~. ~~~~~~, ~~~~~ ~~~~~~~ ~~ ~~~ ~~~~~~~~ ~~~~ ~~~ ~~~~ ~~~~~~~~~~, ~~~ ~~~~~~~ ~~~~~ ~~~~~~~~~ ~~~~ ~~~~~~~~~~~~ ~~~~~~~~~, ~~~~~ ~~~~ silence m’avait fait ~~~~~~~~~ ~~~’~~~~~ ~~~ ~~~~ ~~~~~~~ ~~~ obsolescence.\nSeul ~~~~~~ ~~~~~~~~~, ~~~~~ ~~~~ ~~~ ~~~~~~ ~~~’~~ ~~~~ : ~~~~ ~~~~~~~, ~~~~ ~~~ ~~’~~~ ~~~~~~~ ~~~~~~~~~~~, ~~’~~~~~~~~ ~~ ~~’~~~~~~~~ Dear Renaud, à quoi je ~~’~~~~~~~~ ~~ ~~~~~~~~~, ~~~~~~~~~~~, Dear ~~~~ Waters. ~~~ ~~~~~~~ ~~~ ~~~~~~ ~~~~ ~~~ ~~~~~~~. ~~’~~~ ~~~~~ ~~~ ~~~~~ ~~~ ~~’~~~~~~ ~~~~~ ~~~~~, ~~~ ~~~~ ~~’~~~~~~ ~~~ ~~’~~~~ des raisons, au ~~~~~~, ~~~ ~~~~ ~~~~~~~~. ~~~, ~~~ ~~’~~~~ ~~~~ ~~~~~~~ ~~~ ~~~~~~~~~ ~~~ ~~~~~~~~~~ ~~~~~~~~~~~~ ~~~~~ ~~’~~~~~~~~~~~ ~~~~~~~~~~ ! ~~~ ~~~ ~~~~~~ ~~~~~~ ~~~ ~~~~~~ ~~~ ~~~~~~~ ~~~~~~~~ ~~~~~~~~~~~. Entre le siècle ~~~ ~~~~ ~~~~ ~~~~~~~~~~~~ ~~~ ~~~ ~~~~~~ ~~~~~ ~~~~~~~~~~~~, ~~~ ~~~~ ~~~~~~~~~~~~~ ~~~ ~~~~~~~~~~~~. ~~~~ ~~~~~~~~ ~~~~~ ~~~~~~~~~ ~~~~~ ~~~~~~~~~~~ ~~~~ ~~~~ ~~~~~~~~. ~~~~ ~~~~~~~~ ~~~~~ ~~~~~~~~~ plus teigneuses — ~~’~~~~~~~ ~~~’~~~~~~ ~~~ ~~~ ~~~~~~~~~~ ~~~~ ~~~ ~~~~.\nvoir l’entrée du mardi 8 mai 2018 et ses 2 images dans Le Jour ni l’Heure


A-c’houde 4 blez emañ aet hor strivoù-labour a-fet ar sport àr-du mont en-dro ar c’hevredigezhioù dreist-holl, da gentañ é preniñ dafar met ivez dre greskaat an harpoù-argant ha dreist-holl evit ar pezh a sell ouzh ar re yaouank edan 19 vlez. Bet omp bet ivez kevelerion abadennoù departamantel pe rannvroel evel kampionad cross-country ar Mor-Bihan hag un tennad a Ruban Granitier Breton; sort kevelerezh zo e bal harpiñ ha skoazelliñ sportoù evel an atleterezh hag ar marc’h-houarn evel-rezon mes ivez brudiñ kêr PLEUWIGNER er media a sell douzh an darvoudoù-mañ.\n2005 a vo bet ar blevezh ma vo bet lakaet ur bochad argant e sportva ar C’hozh Lannoù bet boulc’het get ar re en hor-raok. Evit gwir, da zijabliñ stad S. Mikael hon eus ranket dilojañ an holl stadoù lec’hiet àr ar C’hozh Lannoù evit gellet degemer eno daou glub mell-droad Pleuwigner. Mes glouestret e vo unan ag ar stadoù-mañ d’an atleterezh èlkent dre ma n’eus staliadur ’rall erbet c’hoazh d’ ar stad-mañ. Àr al lec’h nevez-mañ e vo adstaliet ar skate-park ha razh bet divontet ag ar stad S. Mikael. È prederiañ e vezer ivez a-zivout tachenn-sport Bieuzhi-ar-C’hoed evit he lakaat douzh ar reolennoù a-vremañ ha gouarn d’an USBL ur vuhez sport kevredigezhel a vignoniezh.\nEvit ar pezh a sell ouzh ar sportoù diabarzh zo mall lakaat ur sal e-kerz ar c’hluboù judo, jiminas ha dañsoù, evit ar mell-baner, ar mell-dorn, ar volley-ball, ar badminton … , an diviz da aotren ar Maer da reiñ lañs d’ur raktres sal zo bet votet gant ar c’huzul-kêr, d’ar 15 a viz Kerzu 2005 , war ar stern e vo er bloavezhioù 2006 ha 2007.\nDindan grenn amzer mui pe vui e vo ret en em soñjal evit toiñ un dachenn dennis pe ziv. Ha staliañ ur poull-neuial un tamm diwezhatoc’h en defe an tu mat da gontantiñ ar sportourien, ar skolioù koulz hag an touristerezh. Ha da achuiñ eo ret soñjal en arvesterien sportoù diavaez. Sevel un dribunell war an dachenn a enor a c’hallfe klozañ kempenn sportva AR C’HOZH LANNOÙ.\nEilmaer ar sportoù


Auguste Carvennec, c’hwil an tourioù-tan - Spered ar vro - Le Télégramme\nAuguste Carvennec e Lezardrev dirak letern kozh tour-tan an Triagoz. (Foto Dewi Siberil)\nAuguste Carvennec, eus Lezardrev, zo ganet e dreid e-barzh an dour, koulz lâret ! E Traou Bihan, e-lec’h ma oa e dud o chom, e oa ur vilin-vor… hag ur poull-kannañ. « ‘Blije ket ‘skol din, ar skolaer ‘oa drouk. Mont ‘raemp alies gant ma breur d’ober skol al louarn. Ur wech ‘oan kouezhet ‘ba ‘r stank. Darbet din beuziñ ! » Tro pemzek vloaz en doa desket neuial memestra, e-barzh an Trev. Mat en doa graet, rak ul lodenn vat eus e garierenn en deus tremenet war vor, daoust ma oa komañset war an douar : kerkent ha tapet e sertifikad gantañ e oa aet ar paotr yaouank da reiñ an dorn e uzin Penn-Lann, e Pleuvihan, e-lec’h ma veze produet alginat.\nE bro Aljeri d’an oad a 20 vloaz\nMet e penn-kentañ ar bloavezhioù 60 n’eo ket renket an traoù en Aljeria, ha setu Auguste, evel miliadoù a Vretoned yaouank, galvet da vont en tu all d’ar mor don. « Ma 20 vloaz ‘moa bet eno, daou devezh war-lerc’h bezañ arruet » emezañ gant dipit. E-barzh ar 5vet Rejumant Spahi e oa en em gavet. Ouzhpenn deskiñ mont war varc’h e oa bet kaset gant e gamaradoù da ziwall menaj bras ur familh Treid Du. « ‘Vije ket roet ur bannac’h dour dimp gant ar re-se memes ! » en deus soñj. Evit afer-se en deus bet chañs paotr Lezardrev da zistreiñ d’ar gêr yac’h ha dibistig. Ne oa ket bet gwir evit tout an dud avat. Ur soudard eus e gompagnunezh, da skouer, en doa gwelet o tarzhañ pa oa o furchal unan eus toulloù-kuzh an FLN.\nUr wech en em gavet e Breizh e oa bet kinniget da Auguste labourat gant Les Phares et Balises. E-pad ur pennad neuze e oa bet o kempenn tamm-ha-tamm tour-tan Ar Rochedoù, a-raok mont da skol enez Ré da brenañ skiant. « Bezañ gardian, honnezh eo ar vravañ micher zo war an Douar ! » emezañ hep termal. Pemzek vloavezh en doa labouret goude e tour-tan an Triagoz. « Pa oan ‘n em gavet eno ‘oa ket ‘met tan ha petrol », emezañ. Daou zen a veze e-barzh an tour hag unan war an douar, a bep eil. « Ar relève ‘oa start, surtout pa vije garv an amzer. Met ‘m eus ket bet doan james.» Pa oa bet otomatizet an tour-tan e 1984 e oa bet kaset ar paotr da hini ar Jentilez, e-lec’h ma oa bravoc’h ar jeu.\nFarsour evel un Tregeriad\nEno ne gave ket hir e amzer : plijout a rae da Auguste ober war-dro ar jardin ha, gwech an amzer, c’hoari ar muezzin e beg an tour-tan evit c’hoarzhin un tamm ! A bep seurt troioù en deus graet hor c’hwil : « A-wechoù ‘h aemp deus noz da chaseal razhed ivez gant ur fuzuilh ha gouloù. Ar re-se ‘oa rukunus ! » E-pad an hañv ne veze ket ken sioul an traoù evit an diwallerien avat, pa zeue miliadoù a douristed da weladenniñ al lec’h, ar pezh ne blije ket kaer d’an Tregeriad. « Pa vije Anglizien o c’houlenn ganin Do you speak English ? e responten : English very good, kaoc’h saout sur la route ! » Daoust da se e c’halle bezañ brokus ar vakañsourien memestra, hag a-drugarez d’o gwerzh-butun en doa prenet Auguste ur marc’h-houarn eus ar c’hentañ… Peadra dezhañ da zerc’hel da c’hoari las e-pad e leve, war an douar-patatez an taol-mañ !\nTonket : destiné\nAr Rochedoù : les Chemises (déformé en Roches-Douvres)\nAr Jentilez : les Sept-Iles\nUr c’hwil : un coquin\nRukunus : dégoûtant\nGweladenniñ : visiter\nBrokus : généreux\nSi Auguste Carvennec a vu le jour au bord de l’eau, à Lézardrieux (22), rien d’autre ne le prédestinait à devenir gardien de phare pendant 35 ans. C’est pourtant la carrière qu’il a embrassé peu de temps après son séjour sous les drapeaux en Algérie… Outre les Roches-Douvres, le Trégorrois aura connu plusieurs affectations sans jamais se départir de son humour et de ses facéties, tel lorsqu’il jouait au muezzin du haut du phare des Sept-Iles !


war an dro - Wikeriadur\nwar an dro\nSavet diwar an araogenn war, ar ger-mell strizh an hag an anv-kadarn tro.\nwar an dro /Distagadur ?/\nA-gevret, war un dro, en ur wech\nStad a zo hizio en holl Vrezoned o welout eur Brezon hag eur brezoneger war an dro, [...] — (Arvor niv. 51, 1941, p. 1b.)\nC'hoant an nevoa da welet doare ar c'hastell, da glask, war an dro, an tu da dec'het ha da renti droug evit droug. — (Erwan ar Moal, Pipi Gonto, Kemper, 1925, p. 22.)\nHa diwezhatoc'h pa zeuas da vezañ va mamm-gozh ha war an dro va maeronez, daoust ha reiñ a reas din un anv kouer bennak, Jakez, Yann, Loull pe Bipi ? — (Jarl Priel, Va Zammig Buhez, Al Liamm, 1954, p. 12.)\n[...], rak kannerezed ha gisti eus an dibab, daou vicher war an dro o deus ar ganfardezed-se. — (Jarl Priel, Va Zammig Buhez, Al Liamm, 1954, p. 91.)\nHoll e tleent bezañ ensellet gant ar Prezidant Teddy Roosevelt, kenderv ha war an dro tonton Franklin Delano R. pennrener Amerika e-pad ar brezel diwezhañ. — (Jarl Priel, Va Zammig Buhez, Al Liamm, 1954, p. 102.)\nwar un dro\nspagnoleg : a la vez (es)\ngalleg : à la fois (fr)\ngalleg : d'un seul coup (fr)\ngalleg : en même temps (fr)\nAdtapet diwar « https://br.wiktionary.org/w/index.php?title=war_an_dro&oldid=296887 »\nDernière modification le 5 Ebr 2020, à 13:27\nKemmoù diwezhañ degaset d'ar bajenn-mañ d'an 5 Ebr 2020, da 13:27.


Pajenn:Sales - Introduction d’ar Vuez devot.djvu/240 - Wikimammenn\nPajenn:Sales - Introduction d’ar Vuez devot.djvu/240\ntout : da viana, e creis an ardeur hac an domder vrassa eus e avarisdet, e teu d’en em evanti eus an dousa frescadurez a so er bed, hac e guef penaus an alter-se, pehini ne ell quet da rassasia, ne deo nemet ur sec’het natural hac agreabl meurbet.\nMar desirit pell gant ardeur ha gant inquietud ar madou pere n’hoc’h eus quet, caer hoc’h eus lavaret penaus ne de quet injustamant eo e sell deoc’h o c’haout, quemense ne ampeich quet na douch ur guir avaricius. An hini a zesir pell gant hast ha gant inquietud caout da efa, peguement bennâc na fell dezàn efa nemet dour, e tisquez cousgoude caout an derzien. Ne oun quet, Philotee, hac en so un desir just desirout caout justamant ha gant lealdet ar pez a so justamant ha gant lealdet ive da un all ; rac seblantout a ra e falfe deomp dre an desir-se en em accommodi hon-unan oc’h incommodi hon Nessa. Nep a so e possession eus a ur mad gant justiç ha gant lealdet, ha n’en deveus-èn quet mui a ræson d’e viret ive gant justiç ha gant lealdet, eguet n’hon eus-ny da fallout e gaout dre ur voyen just ha leal memes ? Ha perac eta e c’hastennomp-ny hon desir var e gommodite evit e briva eus anezi ? Da vuia oll, mar de just an desir-se, evit charitabl ne de quet sur ; rac ne garremp quet e tesirre nicun caout dre lealdet memes ar pez a fell deomp da viret ive\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/240&oldid=118448 »\nKemmoù diwezhañ degaset d'ar bajenn-mañ d'an 7 Eos 2018, da 14:19.


(Adkaset eus Rouanez Sikilia)\nGoude Gousperoù Sikilia e 1282, goude marv Carlo Iañ e miz Genver 1285 ha hini Pedro III Aragon e miz Du 1285 ivez, e voe rannet ar rouantelezh e div lodenn, gant daou roue anvet roue Sikilia ; se zo kaoz e voe lavaret "roue Naplez" eus roue an douar-bras, ha "roue Sikilia" eus roue an enez, hag eñ anavezet evel roue Trinacria ivez.\n(Kadoriet evel Federico III)\nLuis Iañ Anjev\nLuis II Anjev\nd'an 22 a viz C'hwevrer 1495 ez eas tre e Napoli hag e kemeras ar ren e karg  ;\nd'ar 15 a viz Mae 1495 e voe kurunennet. Valois\nAdtapet diwar « https://br.wikipedia.org/w/index.php?title=Rouaned_Naplez_ha_Sikilia&oldid=1874596 »\nKemmoù diwezhañ degaset d'ar bajenn-mañ d'an 11 Mae 2020, da 05:08.


Buhez ar Sent/1837/Bernardin a Sieen - Wikimammenn\nBuhez ar Sent/1837/Bernardin a Sieen\n◄ Euzen Bernardin a Sieen Per Celestin ►\nAr Sant-mâ, guinidic eus a Sieen e Toscaan, o veza crouadur yaouanc, en em blige o clevet en ilis comsou Doue, hac e vrassa pligeadur oa repeli goudeze d’ar vugale-all ar pez en devoa clevet.\nO veza bet graet commisser eus an Douar Santel, ha gardien eus a gouent Bethleem, e labouras eno gant ar memes zêl, ha gant ar memes frouez. Erfin, goude beza reüset meur a veich beza escop, goude beza scrivet meur a Levr devot ha santel, oaget a c’huec’h vloaz ha tri-uguent, ha consumet dre ar flam eus ar garantez divin, e rentas gant ur peoc’h bras e ene da Zoue, en ur prononç an hano douç a Jesus hac a Vari, er bloaz 1444, d’an derc’hent gouel an Asçansion, er memes amser ma cane ar religiuset an Antieen, eus ar Gousperou : Pater, Manifestavi etc., ar pez a sinifi e brezonec : Ma Zad, græt am eus aznaout hoc’h hano d’an dud ; mont a ràn bremâ davedoc’h.\nMaximou Spirituel Sant Bernardin.\n1. An nep a so douç ha patiant a so e guirionez mæstr aneza e-unan, hac a c’hounez meur a victor.\n2. Biscoas den n’en deus goulennet digant Doue ur c’hraç bennâc gant ur galon penitant hac humiliet na ve bet chezlaouet hac exaucet.\n3. An oræsoun a so ur messager pehini a ya bete trôn an Autrou-Doue ; dre e importunite e teu d’e douich, ha da obteni ar pez a c’houlen.\n4. Mar fell deoc’h caout ur garantez parfet evit Doue, rapportit d’e c’hloar quement a rit ; ha carit evit Doue, hac e Doue, quement a garit er bed.\n5. Doue a goumand deomp e garet evel un tad leun a vadelez hac a visericord.\n6. Ar peoc’h eus an ene a so un trôn, hac en trôn-ze e triomf Jesus-Christ gant ar re pere, goude beza trec’het an temptationou, o deus caet ar peoc’h.\nAr presanç Bernardin, c’hoas crouadur yaouanc, a zalc’he e gamaradet e respet ; ne gredent quet lavaret dirazàn coms ebet dishonest. Ha c’hui libertin, ar bresanç a Zoue na zeui quet d’hoc’h arreti !\nAu distera coms re libr a ree d’ar Sant-mâ ruzia. Mar digouez gueneoc’h clevet ar seurt comsou-ze, ruziet, ha tavit : ho silanç a avertisso al libertin-ze eus e faut. Ha mar hoc’h eus aoalc’h a autorite, reprenit èn, ha represantit dezàn ar grevusdet eus e faut.\nAdtapet diwar « https://br.wikisource.org/w/index.php?title=Buhez_ar_Sent/1837/Bernardin_a_Sieen&oldid=62241 »\nKemmoù diwezhañ degaset d'ar bajenn-mañ d'an 24 Meu 2014, da 13:17.


(Adkaset eus Koc'hen)\nHervez an Tanac'h, kohen (hebraeg: כהן, liester kohanim, « gouestlet,dediet, gredus») a zo un titl bet roet da Aharon, breur Moshe, ezel eus Meuriad Levi, ha d'e ziskennidi c'hourel evit reiñ dezho ur roll pennañ el liderezh ha goude e servij an Templ. Beleien an Hebreed e oant eta. Ober a raent an aberzhoù hag al lidoù all e Templ dindan aotrouniezh ar Beleg-meur (kohen gadol) pe e skoazeller (kohen gac'hak). Aharon a voe ar Beleg-meur kentañ. Ur roll ispisial a oa roet d'ar Beleg-meur , da vare lid ar Yom Kippour peurgetket.\nAbaoe m'eo bet distrujet an Templ e kendalc'has an anv da vezañ treuzkaset a rummad da rummad, ha dad da vab.\nUr statud dezho o deus ar re a zoug an anv er yuzevegezh gant reolennoù ispisial er c'humuniezhioù ortodoks da nebeutañ.\nEvit kounañ an aberzhoù kent, abaoe ma vez lennet al Lezenn er sinagogennoù e vez lennet lodenn gentañ al lennadenn gant ur C'hohen, an eil gant ul Levi e-touez ar Yuzevien ortodoks pa vez anezho er gumuniezh.\n↑ Er 28, 1 ha 2-4\nAdtapet diwar « https://br.wikipedia.org/w/index.php?title=Kohen&oldid=1691584 »\nKemmoù diwezhañ degaset d'ar bajenn-mañ d'an 2 Meu 2016, da 10:09.